ELB eta FDSEA Laborantza Ganberaren lehian | ELB eta FDSEA Laborantza Ganberaren lehian – iparraldekohitza\nPaueko Laborantza Ganberako hauteskundeak abiatu dira, eta, bakarrak ez badira ere, laborarien sindikatu nagusiak dira ELB eta FDSEA. Laborariek hilabete bukaera arte hautatzen ahal dituzte, postaz ala internetez, ganberako 20 ordezkariak. Laborarien ordezkariez gain, beste sailetako ordezkariak ere hautatuko dira hauteskunde horietan.\nBat bunuztarra, bestea landibartarra. Terreno “neutroan” hitzartu ditu biak HITZAk, Larzabaleko Herriko Etxean. Galdera bat egin eta elkarrizketa luzean abiatu zitezkeen Patrick Etxegarai (Landibarre, 1961) eta Beñat Molimos (Bunuze, 1966), FDSEA eta ELB sindikatuetako ordezkariak. Sei urte oroz egiten diren hauteskundeen aitzakian elkartu dira.\nPATRICK ETXEGARAI: Laborantza Ganberan anitz dosier bada, ez dakit xehetasunetan sartzen ahal garenez. Gure lana da laborari eta laborantza guztien laguntzea. Zernahi gisaz hemen Euskal Herrian bi ekoizpen handienak dira ardi eta behi sailak; bistan dena, prezioak ez dira guk nahi dugun bezala goiti joaten, baina egun guztiz behar da borrokatu.\nBunuzen ari da laborantzan Ossau-Irati sor markako ardi esnedunekin eta haragitako behiekin. Hamabi hektarea lur erabiltzen ditu, besteak larreak eta bestelakoak ditu.\nELB. Aurten 14. urtebetetzea ospatuko duen Euskal Herriko Laborantza Ganberako presidentea da, Francis Poineau-rekin batean. Herrian, bestalde, lehen axuanta da. Sindikatuko zerrendaburua da.\nBEÑAT MOLIMOS: Sindikatu mailan sei urtez ikusi dugu ELBk mobilizatu duela gai batzuen itzulian; azkena eta aipagarriena izan da ahate krisia. Mobilizatzeko ahal hori erakutsi eta bere eragina ere ukan du, laborari txikien defentsan aritu baita sindikatua eta kausitu baitu ahate sanoak ez hiltzea. Bestalde, aipatu behar da ere haragitako behietan FNSEAk nahi zituela 30 behiz behetikoentzat laguntza guztiak kendu eta ELBren borrokaren bidez hamarretara ezarria izan dela. Irabazi handia izan da kopuru txikiak zituzten etxaldeendako, mendiko etxalde txikiendako. Sei urtez laborarien zerbitzuko, beren interesen defentsarako ari izan gara.\nEuskal Herriko Laborantza Ganberako azken sei urteak aipatu behar badira, aitzinean ezarri behar dira sortu ditugun iniziatibak, laborarien alde, eta laborariak izan dira iniziatiba horien oinarrian. Perspektiba anitz sortu ditugu hemen Euskal Herrian.\nP. E.: 30 behien istorio horrekin ELBk duela sei urte ere argumentu bera atera zuen… Ez da hala, guk FDSEAn —hemen departamenduan— beti zazpi behiren heina defendatu dugu. Zerendako? Egun hiru behirekin ere hunkitzen ahal dira laguntzak, baldin badituzu hamar UGB [Neurri hori, Europako laguntza berrietan, behi eta ardiekin kalkulatzen da: behi batek neurri bat balio du, zazpi ardik neurri bat].\nGero, ahate sailean, eritasunekin, guk marexalen gomendioak segitzen ditugu. Gu ere ahate sanoen hiltzearen kontra gaude, baina departamendu eta eskualdeko beste etxalde guztietan hala egina zen eta delibero hori, protokolo hori, Confederation Paysannek [ELB konfederazioko kide da] baieztatu zuen Frantzia mailan. Gure lana zen diruaren xerka joatea laborarien laguntzeko, eta ahate krisi horretan 252 milioi euro erdietsi ditu FNSEAk hazleen laguntzeko.\nB. M.: Gaur egun Frantzia mailan egina den arautegia laborantza industriala defendatzeko egina da. Haiek dute botere guztia arautegia orientatzeko, ez da kopuru txikietako edo kalitatezko ekoizpenean ari diren laborari txikientzat egina. Jendeak konprenitu du eta hartako da mobilizazio azkarra izan, bai hautetsi bai gizarteko jende, ezin sinetsizko gauza baitzen.\nP. E.: Ez dugu goiza horretan pasako, ez gara akort izanen.\nPauen bada Laborantza Ganbera ofiziala, Donapaleun antena bat baduena. Duela hamalau urte sortu zenuten EHLG. Zergatik parte hartu hauteskunde hauetan?\nB. M.: Parte hartzen dugu ikusteko ELBk defendatzen duen modeloak zer errepresentazio duen terrenoan. Hori da gure lehen arrazoia. Aurten egin dugu hautua Euskal Herriko lista bat muntatzea [Confederation Paysanneko biarnesekin ere aurkeztu izan dira], guretzat gaur egun gauzak Euskal Herri mailan baitira agitzen. Ikusi dugu Euskal Elkargoak laborantzaren ardura hartu duela eta hori kontuan hartuz behar genuela antolatu hemen.\nP. E.: Eskumena har dezan biziki kontent gara, hautetsiak laborantzaz arduratzen direlarik biziki gauza ederra baita. Gero behar da ikusi zeren egiteko, egun ez dakit. ELBk galdegiten duelarik erakunde publiko bat, guk erraten dugu Donapaleun behar dugula denek elkarrekin lanean ari izan: ELB, EHLG, hautetsiak, denek behar dugula hor elkarrekin ari izan. Ez da beste erakunde publiko baten beharrik.\nB. M.: Erabakiak Pauen hartuak badira, erabakiak hartzeko manera bera baldin bada, ber funtzionamendua izateko ez, ez du balio… Oraingo funtzionamenduarekin beti alde batera joanen da, nahi ala ez. Guk egitura publiko berri horrekin hori dugu ikusten: ber heinean izan gaitezen; izan FDSEA edo ELB, laborariak ordezkatzen ditugu. Ber heinean izan gaitezen egitura horretan eta junta ditzagun hautetsiak eta gizartea.\nP. E.: Kalapitan aritzeko leku bat bada ez du balio lekuan ezartzea.\nLandibarren laborari da, emaztearekin duen GAEC sozietatean. Udaberrian semea ere plantatuko da haiekin. Ossau-Irati sor markan diren ardi esnedunak dituzte, eta haragitako behiak ere.\nFDSEA. Paueko Laborantza Ganberako gaur egungo presidenteordea da, baita FDSEA sindikatuko Ipar Euskal Herriko presidentea ere. Sindikatuko zerrendan bigarrena da, Bernard Layre biarnesaren gibeletik.\nP. E.: Europako diru laguntzak [PAC] berritu ziren 2015ean. Nik FDSEAn defendatzen dut ardi saila eta mendi eskualdea lehenik [bakoitzak baditugu dosierrak]. Stephane Le Foll zen ministroa eta hark hitzeman zigun hazkuntza eta mendi eskualdea lagunduko zituela; bon, departamendu honetan mendiko eskualdeak diru laguntzen erreforma horrekin ez du galdu baina ez du irabazi anitz ere —hark hitzeman zuen bezala—. 2015eko laguntza horrek hiru urte baditu eta ez da oraino plantan emana; batean software bat ez martxan eta hau eta hura… Gero guk gaizki bizi duguna da 103 laborarik goi mendiko sailkapena galdu dutela. Ez du galdu, baina gauza guti irabazi du Euskal Herriko eta departamenduko mendi eskualdeko laborantzak.\nB. M.: Patrickek erraten duelarik laborantza guztien sostengatzaile dela, nik erran nezake mendiko laborantzaren sostengua ez dugula hala ikusi. Momentu batez Stephane Le Follek PAC horretan plantan ezarri zuen neurri bat lehen 52 hektareak lagunduz (50 eurotan bakoitza) eta laguntzak emendatuz hiru urtez, ehun euro arte. Hori seinale azkarra zen etxalde tipi eta ertainendako. Sistema zen primak hunkitzen zituzten denei hartzen zitzaiela %20a neurri hori pagatzeko; FNSEAk hori blokatu zuen momentu batean zereal ekoizleek edo laguntza anitz hunkitzen zutenek ihardukitze bat egin baitzuten. Blokatua izan zen, neurri hori akuilatzeko FNSEAk ez zuen deus egin. Orain laborariek hunkitzen dute bakarrik 50 euro hektarea bakoitzeko, bana besteko etxaldeek 1.500 edo 2.000 euro galtzen dute laguntza eskas horrengatik.\nEragozpen Naturalen Kalte-ordainen sistemak [ICHN, frantsesezko sigletan] muga bat badu eta hori biziki ontsa da, baina beste anitz laguntzatan ez da mugarik eta ikusten dugu desbideratze batzuk izaten ahal direla. Enplegua sustatzen duten laguntzak behar dira lekuan ezarri, eta guk indarra eginen dugu zentzu horretan joan daitezen.\nP. E.: Beñatek berriz ere aipatzen du FNSEA eta FNSEA… FNSEA Parisen da, ni FDSEAren Euskal Herriko presidentea naiz eta dosier horretan, mendi eskualdeari buruz, ehun euroren proposamenaren alde nintzen. Guk posizio hori defendatzen dugu. Gaur bozka hauetan nik ematen ditut departamendu honetako posizioak. Gero Parisen ez badira denak segituak… Baina bozka hauetan ene eta gure posizioak ditut ematen, eta bistan da mendiko laborantzari buruz ELBren gauza berak ditugula.\nB. M.: Uste dut funtzionamendu mailan bi sindikatuen arteko diferentzia dela gurean lekuko laborariek dituztela gauzak maila nazionalera [frantziarrera] iganarazten, eta FDSEAn maila nazionalean hartu erabakiak direla aplikatzen terrenoan. Horretan da ene ustez diferentzia handia, eta gure indarra horretan da: hemengo berezitasunak kontuan hartzen ditugu eta entseatzen gara maila nazionalean berezitasun horiek kontuan hartuak izatea.\nP. E.: Ez naiz akort. Gure lehen borrokak gure sindikatuan dira, maila nazionalean, gure posizioak defendatuz eta anitz dosierretan erreusitzen dugu. Ardi sailean bada laguntza bat FNOk erdietsi zuena [FNSEAren ardi saila, hiru euskal herritar dituena administrazio kontseiluan]: 2009an 125 milioi euro erdietsi ziren ardi hazkuntzarendako. Lan hori ez da ELBk egina, guk erdietsi laguntza bat da, eta badira beste etsenplu franko. Eginahala egiten dugu, lehenik gure etxean, hemengo laborarien defendatzeko.\nDiskurtsoan ez zarete hain urrun idurian…\nB. M.: Iduri zait FDSEAren diskurtsoan beti entzuten dugula laborantza guztien alde direla, eta uste dut ez dela laborantza guztien alde izaten ahal. Zeren eta errealitatean ikusten dena da terrenoan modelo batek edo besteak gaina hartzen diola besteari. Ez da izaten ahal laborantza guztien aldekoa. Diferentzia uste dut horretan dela, guk defendatzen duguna zinez laboraria dela, laboraria bere egun guztietako bizian ontsa senti dadin eta bere ofizioaz bizi dadin. Laborantza iraunkor eta herrikoia dugu aitzinean ematen praktiketan: kasik hemengo etxalde guztietan praktikatzen den laborantza modelo hori. Horretan borrokatzen gara: laboraria bere lanaz bizi dadin, bere mozkinaz, eta modelo horrek eginahala enplegua susta dezan Euskal Herriko gune guztietan. Maleruski ikusten dugu leku neketsu anitz bazter utziak direla eta guk nahi ditugu bai laguntzak bai perspektibak eman laborari horiei zinez beren ofizioa segi dezaten eta hortik bizi daitezen.\nP. E.: Laborantza guztiak defendatzen ditugularik erran nahi du ekoizpen guztiak; eta Euskal Herrian atzematen dira kasik ekoizpen guztiak: behi esnedunekin ari direnak, behi haragidunekin, ardi sailean, izan oilaskoekin, ahateekin, urdeekin ala edozein… laborantza guztiak defendatzen ditugu izan daitezen zirkuitu laburrak ala luzeak… denak. Denen lekua bada, eta Euskal Herrian badira merkatuak etxe ekoizpenendako eta zirkuitu luzeek ere badute beren lekua. Oraino xantza dugu halere etxalde guztiak errateko maneran heinekoak direla, ez da alimaleko etxalderik ikusten oraino. Guztiak defendatzen ditugu.


Inprimatu produktuak - Print Peppermint\nHasiera / Produktuak / Inprimatu produktuak\nGure produkzio-lerro pertsonalizatua itxi egingo da urteko ohiko mantentze-lanetarako (urtarrilak 24 - otsailaren 6a). Mesedez, planifikatu eskaera konplexuetarako ohikoa baino epe luzeagoa.\nLámina de color muestrak\nNeurrira egindako aurrekontua\nErreserbatu dei bat\nPankarta pertsonalizatuak eta kanpoko errotuluak\nKalitate handiko barruko eta kanpoko biniloa\nBanner erakargarriak diren standak\nStep & Repeat + Party Banners\nEgin liburuxka pertsonalizatuak eta banatu zure negozio, produktu edo gertaera berria merkaturatzeko. Hitzaldi eta biltzarretarako takeaway bikainak.\nAukeratzeko 4 tamaina bikain\nErdi tolestu, hirukoiztu eta gehiago!\nPaper stock ikaragarriak :)\nPremium Paper Hautaketa\nTamaina asko eta forma pertsonalizatuak\nEgin pertsonalizatutako botoiak zure rock taldearentzat, negozioarentzat edo produktuarentzat. Zure enpresa markatzeko modu oso dibertigarria eta merkea!\nLockin Pin eta imanen babesa\nKolore osoko argazkien inprimaketa + binilozko azal garbia\nFormak: Zirkulua, Karratua, Laukizuzena, Diamantea\nAEBetan egina, altzairu herdoilgaitzezko babesarekin\nBenetan, pegatinek marketineko aplikazio amaigabeak dituzte. Denek maite dituzte! Hasi zure marka kontzientzia eraikitzen gaur.\nForma eta tamaina ugari\nZirkulua, karratua edo laukizuzena\nVinyl iraunkorraren eguraldia: zuria edo argia\nEpe laburreko eta Bumper pegatina aukerak\nAzaldu zure produktuak eta zerbitzuak eta nabarmendu zure marka marketin tresna eraginkor eta erraz honekin.\nIzakinen eta Neurrien Barietatea\nAukera tolesgarri ugari, tolesgarri eta erdi tolestuz barne\nZuzeneko posta zerbitzuak eskuragarri\nFlyer Diseinua Zerbitzuak eskuragarri\nAukera lauak eta tolestuak\n5x7 eta neurri gehiago\nPremium papera akabera bereziekin\nZorion Txartelaren Diseinu Zerbitzua >\nInprimatu zure arropa, bitxiak edo beste produktu batzuentzako formatu eta neurri pertsonalizatu desberdinetako zintzilikarioak.\nKolore osoko inprimaketa\nHainbat forma eta tamaina\nPremium paperak akabera bereziekin\nZulatzeko zulaketak barne\nKatearekin edo gabe\nGehitu metalezko pasaporteak\nEdonola ere - Zure Haurtxo Berriaren etorrera iragartzea, Eguberri On edo Urtebetetze On esanez - estalita daukagu!\nLuxuzko txartelen izakinen barietatea\nGehitu akabera bereziak\nGehitu logotipoa botiletan, kutxetan, potoetan, poltsetan eta askoz gehiago pertsonalizatutako etiketa itsaskorrekin. Pertsonalizatutako pegatinak edozein negozio edo produktutarako!\nEtiketak Produktu Etiketa gisa\nNeurri estandarrak eta trokel pertsonalizatuak\nEgin iman pertsonalizatuak edozein forma edo tamainatako zure negozioa, eskola edo ekitaldia merkaturatzeko. Erabilera ezagunenak hauek dira: autoen imanak, hozkailuaren imanak eta abar.\n18 pt. Babes magnetikoa\nForma estandarrak edo trokel pertsonalizatuak\nUV estalitako distiratsua eta iraunkorra\nZure bezeroekin harremanetan jartzeko modurik errentagarrienetako bat: sustatu zure produktuak, zerbitzuak edo ekitaldiak.\nTxartel eta akabera ugari\nAkabera bereziak: Lamina, Spot UV, Margotutako ertzak\nAukeratu hainbat tamainaren artean\nPostalen Diseinu Zerbitzuak eskuragarri\nEgin kartel pertsonalizatuak zure negozioa, produktua edo gertaera sustatzeko. Ikusi tamaina handi eta oso handiekin. Epe Laburrerako & Bulk Aprobetxamendua.\nKolore osoko inprimaketa (1 edo 2)\nPaper arina edo txartel astuna\nNeurrien barietatea + Aukerako muntaketa\nIkusi gure paperen, inprimatutako akaberen eta diseinuaren kalitatea.\nEska ezazu laginak\nFoil eta Efektu Berezien Elkartea\nMagia Beltza Diseinua\nHarpidetu Diseinu Aholkuetarako eta Deskontu Berezietarako\nAurkitu gaitzazu sare sozialetan\nWeb gune honek cookieak erabiltzen ditu zure esperientzia hobetzeko. Suposatuko dugu egingo Oraindik honekin ondo dago, baina opt-out dezakezu nahi izanez gero.OnartuUkatu Irakurri gehiago\nLortu beherapenak eta eskaintza sekretuak!\nSar zaitez gure buletinean eta 10 $ eskuratzen dituzu zure lehen eskaeran.


Urtarrileko elurtean izandako esku-hartzearen balantzea\n2021ean elurte handi batekin hasi zen, eta elurteetarako udal-plana aktibatu behar izan zen. Elurteetan jarduteko udal plana elurraren ondorioak minimizatzeko eta Legazpiko bide eta zerbitzu premiazkoenak berrezartzeko diseinatuta dago.\nElurteetan jarduteko Plan horretan hiriguneko kaleen garbiketa eta landa-eremuko bideen garbiketa bereizten dira.\nHirigunea garbitzeko, 8 eremu bereizten dira:\nLaubide-Urtatza: Domingo Agirre eskolarako sarbideak, Eroski aldea, igogailuko pasabidea, Hegialdeko goialdea eta Urtatza eta Laubideko gainerakoa.\nSan Juan: Haurreskola eta etxebizitzetara doan aldapa.\nArantzazu,San Jose eta Laubide bakoitiak:haurreskola, igarobide nagusiak eta eskailerak.\nSantikutz egoitza eta La Salle-Fleming kaleak: Santikutz egoitzarako sarrera, Meazti Etxea eta BM-ko aldapa.\nSan Ignazio-San Martin: eskailerak eta gero gainerakoa. Olazabal institutuko atzealdeko eskailerak.\nBehealdea eta herrigunea: espaloiak, oinezkoen pasabideak eta eskailerak.\nDomingo Agirre plaza-Juanastegi kalea: sarbidea eta igogailuko pasabidea, eskailerak.\nErdialdea-Bikuña: Osakidetza, Gaztetxeko aldapa eta Azkorri kalea-Bikuña.\nHirigunea garbitzeko 17 udal-langilek, bide-garbiketako enpresako 2 langilek eta lorezaintzako enpresako 5 langilek hartu dute parte. Horrez gain, elurra kentzeko beste bi makina kontratatu dira.\nLanda-eremua garbitzeko 5 eremutan banatzen da udalerria: (1) Elbarrena, (2) Brinkola-Guriditegi, (3) Telleriarte-Aztiria, (4) Laubide-Lakiola y (5) Herria-Mantxola. Landa-eremuko bideak garbitzeko 5 traktore edo elurra kentzeko makina kontratatzen dira.\nDenera 29.500 kilo gatz erabili dira. Puntu honetan aipatu behar da gatza izotzaldietan edo elur izoztuetan baino ez dela erabili behar, orduan baitu eragina. Gatza elurretan erabiltzea kaltegarria da: ez du elurra kentzen eta, horrezaz gain, bideetako asfaltoa eta hormigoia hondatzen ditu. Horregatik, Udalak gatza modu kontrolatuan erabiltzen du elurteetan.\nJarduketaren kostua, guztira, 45.226 €-koa izan da, eta 29.500 kilo gatz erabili dira.\nEsteka honetan, egindako jarduketari buruzko informazioa dago:\n2021eko Urtarrileko elurtea emaitzak


3.14. Kaleko salmenta egiteko baimena\nEremu publikoan, kaleko salmenta egiteko baimena eskatzea.\na) Ateako eguaztenetako merkatu txikia.\nb) Noizbehinkako salmenta (azokak, ospakizun bereziak, jaiak).\nc) Moilako artisautza salmenta: Aste Santuan eta udako jai egun eta jai bezperetan (ekainaren 15etik abuztuaren 31ra).\nInstalazioei eta salgaiei buruzko azalpena.\nEkonomia jardueren gaineko zergaren alta eta azkeneko ordainagiria.\nGizarte Segurantzako kotizazioen alta eta azkeneko ordainagiria.\nLege nortasuna dutenen kasuan, enpresa eraketaren agiria, Merkatal Erroldan behar bezala izena eman ondoren.\nJanari-edariei dagokienez, janari erabiltzailearen txartela, legeak eskatzen duen kasuetan.\nJarduera horretarako langilerik izanez gero, lan-harremana egiaztatzen duten agiriak.\nJaubearen izenean aritzeko, baimena dutenen nortasuna egiaztatzen duten agiriak.\nErantzukizun zibileko aseguru-poliza, jarduerak sortu ahal dituen kalteak estaltzeko.\nHala dagokionean, fidantza utzi izanaren agiria.\n3.15. Udal hilerrian lurperatzea\nUdal-hilerrian lurperatzeko eskaera.\nPertsona guztiek edo euren legezko ordezkariek.\nUrteko ordenantza fiskalen araberakoa.\n48 ordu barruan.\nGaur egun gehiengo eskariak Funerariako arduradunak egiten ditu. Halere, eskaria Udalari zuzendu nahi diotenek, ondoko dokumentazioa aurkeztu behar dute:\nErregistro Zibilak emandako hilobi-lizentzia.\nHeriotza ziurtagiri medikoa.\nPanteoia edukiz gero, tituluaren informazio zehatza.\nIdazkaritza eta hirigintza sailak\n3.16. Udal hilerrian lurperatutako gorpu-errestuak ateratzea\nUdal-hilerrian lurperatutako gorpu-errestoak ateratzeko eskaria. Hiru eskari mota eman ahal dira:\na) Lurpetik atera eta hezurtokian uztekoa.\nb) Lurpetik atera eta hezurrak edo errautsak hilerriko panteoi baten edo beste hilobi baten berriro sartzekoa.\nc) Lurpetik atera eta beste hilerri batera eroatekoa.\nAdministrazioaren isiltasunaren ondorioz: negatiboak.\na) Kasuan: Eskabide arrunta beteta.\nb) Kasuan: Eskabide arrunta beteta. + Panteoiaren tituluaren kopia edo beronen datu zehatzak titulartasuna ziurtatzeko.\nc) Kasuan: Eskabide arrunta beteta. + Eusko Jaurlaritzako Osasun Sailaren baimena.\n3.17. Udal hilerriko panteoien lur-emakidak luzatzeko eta titulartasuna aldatzeko eskariak\nUdal hilerriko panteoien emakidaren titulartasuna aldatzeko edo luzatzeko eskaera.\nLursailaren titulartasuna edo luzapena egiaztatzen duen dokumentazioa\nb) Titulartasuna aldatzeko:\nPertsona onuradunak adierazten duen testamentua\nTestamenturik egon ezean:\nArbasoen ezkontza-jaiotza-heriotza ziurtagiriak.\nLegez lur-emakidan eskubidea duten guztien izenean titularitate aldaketa egin nahi ez bada, kanpoan gelditzen direnen lagapen-idatzia sinatuta.\n3.18. Arriskutsuak izan daitezkeen animaliak edukitzeko lizentzia\nPotentzialki arriskutsu legez sailkatuta dauden animaliak edukitzeko lizentzia eskatzea.\nLekeitioko udalerrian erroldatutako adinez nagusiek, edo legezko ordezkariek, honako baldintza hauek beteta:\nArriskutsua izan daitekeen animalia legez sailkatutakoaren jabea izatea.\nAnimalia zaintzeaz, ibiltzera ateratzeaz edo maneiatzeaz arduratzea (animaliaren bigarren zaintzaileak, etab.).\nIV. Eranskineko ereduan Arriskutsuak izan daitezkeen animaliak edukitzeko eskaera-orria, eskatzaileak betetako eskari-orria udal baimena izan edo berrituteko.\nAurrekari penalik Aurrekari penalei buruzko ziurtagiria ez duela egiaztatzen duen agiria, Gobernuaren Azpiordezkaritzak emana.\nV Eranskineko ereduan Arriskutsuak izan daitezkeen animaliak edukitzeko zinpeko aitorpena, eskatzailearen zinpeko aitorpena ez duela arriskutsuak izan daitezkeen animalien zuzenbide araudiari buruzko abenduaren 23ko 50/1999 Legeko 13. artikuluko 3. atalean aurreikusitako zigorretatik bat bera ere jaso arau hauste larri edo oso larria egiteagatik.\nVII Eranskineko ereduan Ahalmen fisikoari eta gaitasun psikologikoari buruzko egiaztagiria, eskatzailearen gaitasun fisiko eta psikologikoa egiaztatzen duen agiria, lizentziaren eskaera baino gehienez 12 hilabete lehenago EAEko zentro baimendu batek egindakoa.\nEzinbestekoa da urtero aurkeztea udaletxean aseguruaren poliza ordaindu denaren urteko erreziboa.\nLegezko gehienezko epea: hilabete.\nEskatzailearen NANaren fotocopia.\nEskatzailearen 2 argazki berri, notasun agiriaren neurrikoak eta kolorezkoak.\nEskatzaileak betetako eskari-orria udal baimena izan edo berrituteko.\nAurrekari penalik ez duela egiaztatzen duen agiria, Gobernuaren Azpiordezkaritzak emana.\nEskatzailearen zinpeko aitorpena ez duela arriskutsuak izan daitezkeen animalien zuzenbide araudiari buruzko abenduaren 23ko 50/1999 Legeko 13. artikuluko 3. atalean aurreikusitako zigorretatik bat bera ere jaso arau hauste larri edo oso larria egiteagatik.\nEskatzailearen gaitasun fisiko eta psikologikoa egiaztatzen duen agiria, lizentziaren eskaera baino gehienez 12 hilabete lehenago EAEko zentro baimendu batek egindakoa.\nArriskutsuak izan daitezkeen animaliak izateko lizentziaren udal tasa ordaindu izanaren ziurtagiria, horrela badagokio.\nLizentzia, 5 urtero berritu egin behar da.\n3.19. Arriskutsuak izan daitezkeen animaliak erregistratzeko eskaera\nPotentzialki arriskutsu legez sailkatuta dauden animaliak udal erregistroan inskribatzeko eskaera.\nAnimalia horien titularrek, legezko ordezkariek edo erakundeek.\nEskaria VIII eranskineko ereduaren arabera Arriskutsuak izan daitezkeen animalien udal erregistroan inskribatzeko eskari-orria animalia udal erregistroan izena emateko.\nAseguru-etxearen egiaztagiria III eranskineko ereduaren arabera Aseguru-etxearen egiaztagiria, hirugarrenei eragindako kalteei aurre egiteko erantzukizun zibileko aseguruari buruzkoa, gutxienez 120.000 €ko estaldura duena.\nArriskutsuak izan daitezkeen animalia izateko udal baimena lortu ondoren, interesatuak 15 egun ditu udal erregistroan izena emateko, eta horretarako ondoko dokumentazioa aurkeztuko du:\nAnimalia udal erregistroan izena emateko eskaria.\nUdal baimenaren kopia. (udalean ez badaukagu)\nAlbaitariak emandako Animaliaren osasun pasaportea-txartela txakurrari jarritako mikrotxiparen zenbakiarekin.\nAseguru-etxearen egiaztagiria, hirugarrenei eragindako kalteei aurre egiteko erantzukizun zibileko aseguruari buruzkoa, gutxienez 120.000 €ko estaldura duena.\n3.22. Herritarrentzako araututako aparkalekuak erabiltzeko baimena\nHerritarrek edo herrian lan egiten dutenen Ibilgailuak udaldian gune erreserbatuetan aparkatzeko baimena eskatzea.\nLekeition erroldatutako pertsona fisikoak, Lekeition egoitza duten pertsona juridikoak, Lekeitioko enpresetako langileak, Kanpoko enpresak, edo legezko ordezkariak. Beti ere ibilgailuarekin lotuta egon litezkeen Lekeitioko isunak ordainduta baditu eta Ibilgailuen gaineko zerga ordainduta badu.\nEskabide berezia. Herritarrentzako araututako aparkalekuak erabiltzeko baimenaren eskaera-orria\nAurrikusitako epea: astebete.\nAdministrazioaren isiltasunaren ondorioa: ezezkoa.\nEskabide orria beteta, herritarrentzako araututako aparkalekuak erabiltzeko ibilgailuak aparkatzeko baimena eskatzeko.\nEskatzailearen NAN, NIE edo IFK.\nIndarrean dagoen aseguru poliza.\nUdaldia (ekainaren 1etik irailaren 30era)


Hezkuntza alorreko jarduera programetarako dirulaguntzak banatzeko Udalak egindako deialdia-2021. Dirulaguntza lerroak: 3.1. Ikastetxeak - 3.2. Ikasleen Guraso Elkarteak (IGE) - 3.3 Hezkuntzan eragiten duten entitateak\nDirulaguntza eskatzea jarduera bat egin edo proiektu bat gauzatzeko, Hezkuntza azpisailak egindako deialdian parte hartuta.\nE00619 Eskaera. 3.1 Diru-laguntza lerroa: Ikastetxeak.\nE00620 Eskaera. 3.2 Diru-laguntza leroa: Ikasleen guraso elkarteak (IGE)\nE00621 Eskaera. 3.3 Diru-laguntza lerroa: Hezkuntzan eragiten duten entitateak.\n3.1 Diru-laguntza lerroa: Ikastetxeak. Oinarri espezifikoak\n3.2 Diru-laguntza lerroa Ikasleen guraso Elkarteak (IGE). Oinarri espezifikoak\n3.3 Diru-laguntza lerroa: Hezkuntzan eragiten duten entitateak. Oinarri espezifikoak\nHezkuntza azpisaileko teknikariak espedientea bideratuko du eta txostena egin eta eskaera bakoitzari puntuazioa emango dio, deialdian ezarritako irizpideen arabera. Lortutako puntuazioari jarraiki, txostenak eskatzaile bakoitzari emango zaion dirulaguntzaren kopurua zehaztuko du.\nAzkenik, Hezkuntza azpisaileko zinegotziak dirulaguntza onartu eta parte hartu duten pertsona eta entitate guztiei emango zaie ebazpenaren berri.


Santa Leokadiaren erlikia bisitatzera umeak hartuta - Ahotsak.eus\nSanta Leokadiaren erlikia bisitatzera umeak hartuta Santa Leokadiaren erlikia bisitatzera etortzen ziren leku askotatik familiak umeak hartuta, umeen osasunarentzako ona zela-eta. Hondarribia, Pasaia, Irun... Trenez etorri eta elizara joaten ziren. Gero batzuk herrian gelditzen ziren bazkaltzen eta pilota partiduak ikusten.\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan URN-017-049 kodeko bideoa nahi duzula aipatzea: ahotsak@ahotsak.eus\nSanta Leokadiaren erlikia bisitatzera etortzen ziren leku askotatik familiak umeak hartuta, umeen osasunarentzako ona zela-eta. Hondarribia, Pasaia, Irun... Trenez etorri eta elizara joaten ziren. Gero batzuk herrian gelditzen ziren bazkaltzen eta pilota partiduak ikusten.\nGaia(k): Ohiturak eta bizimodua » Erlijioa » Eliza giroko ospakizunak , Ohiturak eta bizimodua » Erlijioa\n-San Migelaz aparte ze festa gehiago?\n-Leokadia, Santa Leokadia esan diazu leheno. Ze reliki izaten dia hor?\n-Santa Leokadian relikiya. Eta ordun izaten zan umiak ez gaizkitzeko edo, umiak osasuna izateko, umiak guzik hartuta etortzen zien. Uste det Hondarrabi guziya etortzen zala, Pasaia, Irun, Andoain... Baiño hemen korreo bat izaten zan, korreua esaten ziyen, tren bat. Eta hua geratzen zan hemen hamarrak laurden gutxitan hola. Pasatzen zun ordulaurden bat bai hemen jendia jetxi ta jetxi ta jetxi. Eta geo hamarretan edo izaten zan meza nagusiya eta danak meza nagusira [umi haikin] Eta geo, klaro, batzuk goizo etortzen bazian, goatzen naiz ni gue izeban etxian eta nola gosaltzen zuen. Ta gero bazkaldu ere itten zuen hor bertan. Ta geo pelota-partiduk izaten zien ordun kontsejupian. Hoi bai, goatzen naiz pelota partiduk nola izaten zien eta. Geo atsaldian ya musika.\nProzesioak eta letania\nInauteriak, Kandelerio eta Santa Agedak


euskal-herriko-emakumeon-mundu-martxa | LAB SINDIKATUA\nGure komunitateari dei egiten diogu Emakumeen Mundu Martxak antolatutako zapien jasoketan...\nEuskal Herriko 27 eskualdek baino gehiagok erantzun diote Emakumeen Mundu Martxaren V. Ekintzan parte hartzeko deiari. Hain zuzen ere, otsailaren 20tik 27ra bitartean, eskualde bakoitzeko herri batetik igaroko gara talde feministek diseinatutako zapiak jasotzeko, mugen, arrazakeriaren eta transnazionalen botere korporatiboaren aurkako konpromiso kolektiboak adierazteko.\nHilabete luze igaro da Euskal Herriko Emakumeon Mundu Martxak urriaren 17an V. Nazioarteko Ekintzari Irun eta Hendaia arteko mugan hasiera eman zionetik. LABek parte hartzen duen dinamika honetan su txikian lanean ibili dira harrezkero, eta azaroaren 25eko ekitaldiak pasata, Euskal Herriko ekintzarekin aurrera egitera dei egin dute. Azken asanbladan edukiak plazaratu zituzten, eta oraingoan prozesuari erreparatu nahi diote. Horretarako, asanblada irekia egingo dute datorrenaren berri emateko. Asanblada hau abenduaren 4ean izango da, 18:00etatik 20:00etara, eta Zoom aplikazioaren bitartez gauzatuko dute. Asanbladan arte hartzeko izena eman behar da.\nRana Plaza gogoan izango dugu apirilaren 24an\nApirilaren 24an, 6 urte beteko dira Bangladeshen Rana Plazako tragedia gertatu zenetik, hau da, ehungintza-industriako hondamenik larriena, 1.138 pertsona hil...\nHego Euskal Herriko hiriburuetan egingo ditu elkarretaratzeak, 19:00etan. Hauxe da Euskal Herriko Emakumeon Mundu Martxak kaleratutako elkartasun oharra: ...\nElkartasun osoa bidaltzen diegu Huelvan lan esplotazio egoera eta sexu abusuak...\nEpaileak artxibatu egin du abusu sexualak salatu dituzten Marokoko emakume langileen kasua. Erabaki hau salatzeko mobilizazioekin bat egiten dugu; tartean,...\n“Gure genealogia feministak”\n"Gure genealogia feministak" liburuak Euskal Herriko mugimendu feministaren kronika bat kontatzen du; eta bideo honetan, kronika horren laburpen txiki bat...\nGeroz eta gertuago dago Emakumeon Mundu Martxaren XI. Nazioarteko Topaketa, urriaren 22tik 28ra izango baita Bilbon. Hala, gaur agerraldi bat...\nEuskal Herriko Emakumeon Mundu Martxak formazio jardunaldi feminista bat egingo du Iruñean, irailaren 28 eta 29an. Burujabetza prozesuak eta indarkeria...


Balkoiak eta leihoak apaintzeko lehiaketa antolatu du Udalak bigarren urtez — Debako udala\nDebako Udalak herriko balkoiak eta leihoak apaintzeko bigarren urtez antolatu duen lehiaketan parte hartzeko gonbidapena luzatu nahi die herritarrei. Ekimena Debegesa Garapen Agentziaren lankidetzarekin antolatu du Udalak.\nLehiaketa honen helburua da, herritarren parte-hartzearen bidez, Debako eta Itziarko ingurumen kalitatea eta itxura hobetzea, eta landareei eta loreei garrantzia emanez, herrigune atseginagoa eta ederragoa lortzea, eta bide batez, herritarren artean, landareak zaintzeko ohitura zabaltzea.\nLehiaketa herritar guztiei zabalik dago. Horretarako, aurrez izena eman beharko da, maiatzaren 20tik ekainaren 14ra arte, turismo bulegoan. Izena ematean nahitaezkoa izango da etxe guztietara banatu den inprimakia bete eta entregatzea. Inprimakia Turismo Bulegoan ere eskuragarri egongo da.\nSariei dagokienean, herri mailako bi sari izango dira, bata 200 eurokoa eta bestea 150 eurokoa, Debako Debalai elkarteko saltokietan erabiltzeko. Gainera, eskualde mailako beste sari bat emango da, 250 eurokoa, irabazleak bere herriko saltoki elkartuetan erabil dezan.\nEkimen honi buruzko informazio gehiago eskuratu nahi dutenek 943 19 24 52 telefonora dei dezakete edo hondartza@deba.eus helbidera idatzi. Halaber, lehiaketaren oinarriak hemen izango dituzte eskuragarri.\nDeban ez ezik, Eibarren, Elgoibarren, Ermuan eta Mutrikun ere egingo da balkoiak eta leihoak apaintzeko lehiaketa.


Autobus enpresetako langileek greba egingo dute lau egunetan - Urola Kostako Hitza : Urola Kostako Hitza\nUrola Kostan, Lurraldebuseko langileek erabaki dute grebarekin bat egitea. Ostiralean, larunbatean, hilaren 20an eta 21ean egingo dituzte protestak, baina oraindik zehazteke dituzte eskainiko dituzten gutxiengo zerbitzuak\nGipuzkoako 30 autobus enpresa inguruk greba egingo dute lau egunetan. Ostiralean, larunbatean, hilaren 20an (ostirala) eta hilaren 21ean (larunbata) egingo dituzte protestak, ELA, LAB, UGT eta CCOO sindikatuek deituta. Urola Kostako autobus zerbitzuei dagokienez, Lurraldebuseko beharginek greba egitea erabaki dute, eta, guztira, 50 bat langile daude protestara deituta. ELAk jakinarazi duenez, Pesak ez du greba egingo, bere akordioa duelako enpresa horrek.\nSindikatuak adierazi duenez, autobus enpresek Gipuzkoako lan hitzarmena izan dute indarrean, eta aurre akordioa sinatuta bazuten ere, joan den ekainaren 30ean, hitzarmena sinatzeko egin zuten bileran, patronalak ez zuen puntuetako bat onartzerik nahi izan. Hain zuzen ere, dietak ordaintzea arautzen zuen puntua izan da alde bien desadostasuna sortu duena. “Gipuzkoako lan hitzarmenean ez dago ondo erredaktatuta dieten puntua, eta patronala horretaz baliatzen da dieten araudia ez aplikatzeko”.\nGutxiengo zerbitzuei dagokien ebazpenaren zain dira bi aldeak, eta, beraz, oraindik ez dakite zer zerbitzu izango den martxan greba egun horietan. Dena den, ELAk aurreikusten du grebak autobus linea dezenteri eragingo diela.


Maverick eta iraultzailea | Iritzia | Berria\nMaverick eta iraultzailea\nJ. Agustin Ozamiz - Uztai fundazioko lehendakaria\nPandemiarekin sortutako egoeratik errekuperatzeko edo berreskuratzeko gizarte politika bereziak behar dira, eta horietan nortasun berezia duten pertsonak. Egoera oso ezegonkorra izango da hemendik aurrera, eta pentsatu behar dugu ere nolako larrialdiak egon daitezkeen krisi batzuk batera korapilatzen badira.\n65 urtetik gorakoen belaunaldikook munduko biztanleria bikoiztu egin den garaia bizi izan dugu. Azkeneko 50 urtean 4,5 mila milioi biztanletik zortzi mila milioi izatera pasatu da mundua. Baina, hala ere, gizateriaren eszenatoki positiboa garatu da garai horretan. Ehunka milioi pertsonak muturreko pobreziatik ihes egin dute, eta klase ertaineko kidetzat har daitezke. 1990ean, 2.000 milioi pertsona —hau da, munduko biztanleriaren %36 gutxi gorabehera— muturreko pobrezian bizi ziren oraindik, baina gaur egun muturreko pobrezian bizi direnak 650 milioira jaitsi dira, munduko biztanleria nabarmen hazi den arren. Une honetan, populazioen arteko desberdintasuna ere gutxitu egin da mundu osoan. India, Txina eta Ekialdeko Asiako tigreen ekonomiek ehunka milioi pertsona altxatu dituzte muturreko pobreziatik mundu mailako klase ertainera. Herrialde horiek herrialde aurreratuak baino azkarrago hazi dira ekonomikoki, munduko desberdintasunen aldea nabarmen murriztuz.\nBaina, pandemiak gogorarazi duenez, maila handiko krisi globalak pairatzeko egoera batean gaude. Hurrengo pandemiari beste krisi batzuk gehitzen bazaizkio, krisi hauek metatzen badira —hau da, krisi ekonomikoa, krisi energetikoa eta hondamendi naturalak berotze globalaren ondorioz—, eta nazioarteko gatazkez gain elkarrizketa eta ulermen faltaz, atzera ezinezko gune maltzur batera mugitu gaitezke, itzulerarik gabeko puntu kritikorantz. Horregatik guztiagatik, ezinbestekoak dira suspertzeko gaitasuna eta krisiak prebenitzeko edo suspertzeko gai diren gizarteak. Gizarte erresilienteak ezinbestekoak dira. Gure belaunaldiak erantzukizun handia du gizarte erresiliente bat sustatzeko, bai eskualdeetan, bai mundu mailan. Gizartean suspertzeko ahalmena errazten duten osasun eta gizarte ongizaterako politika publikoak, finantza politikak, zerga politikak eta merkatuak erregulatzeko politikak sustatu behar dira.\nEgoera horiek sustatzeko pertsonaia berriztatzaileak behar ditugu. Jarrera eta joera berriztatzailea eta sortzaileko pertsonak behar dira. Bi pertsona berriztatzaile mota bereiz ditzakegu: batzuk diote Maverick bezalako pertsonaiak behar ditugula. Maverickena nortasun berezia da, kritikoa eta indibidualista. Maverick estilokoak kritikoak dira, baina berriztatzaileak ere, batez ere teknologiarekin. Teknologia norabideratuaren erabiltzaileak barik, beste era batera pentsatzen dutenak dira maverick nortasunekoak. Beste mota berritzailea iraultzailea da. Elkarkidetasunera bideratuak eta nortasunez oso gizartekoiak dira iraultzaileak, baina ez dira zehaztasunetan gelditzen, ez die arduratzen hainbeste iraultza ondoko egoeraren zehaztasunak. Iraultzaileen kezkak eszenatoki berriaren estrategia nagusiak dira soilik; gehiago kezkatzen dira gizartea aldatzeko estrategiekin.\nMunduan eragin gehien izan duen liburuan, Biblian, esaten den moduan, Deuteronomiotik Testamentu Berriraino elkarkidetasuna funtsezkoa da herriari eusteko. Deuteronomioko 24;19ko esaeretan aurkitzen dugu elkarkidetasunaren oinarria: bakoitzaren ahuleziak besteengana proiektatzean datza. Alegia, gogoan izan behar dugu nondik datozen oraingo ondasunak dituztenak, eta, beraz, ondasun horiek behar dutenekin nola banatu behar diren.\nNire ustez, gizarte orokorraren egoerak gorago aipatu ditudan bi moten arteko pertsonaiak behar ditu. Teknologia eta gizartea, biak aldatzeko jarrera duten pertsonak behar ditugu. Elkarkidetasuna euren nortasunaren oinarrian daukatenak baina zehaztasun teknologikoetan pentsatzeko gai diren pertsonak behar ditugu. Kritikoak eta berriztatzaileak, batez ere arlo hauetan: adimen artifizialean eta gizarte akordioetan.\nEuskaldunen nortasuna egokia izan daiteke behar den estilo maverick-iraultzailea garatzeko. Hizkuntzaren historiak eta nolakotasunak moldatu du euskal nortasuna. Betiko elkarkidetasun sentipenarekin, euskal gogoaren komunitatean sortutako nortasun berezia egokia izan daiteke maverick-iraultzaile estiloa garatzeko. Horrelako adibide asko gogora ditzakegu gure historian. Hala nola nafarrak enbaxadaren antolaketa asmatu eta garatzerakoan, Elkano munduari buelta ematen lehena izatean, Loiolako Ignazio Jesusen konpainia sortzerakoan, Joanes Leizarraga Testamentu Berria euskaratzerakoan, Elhuyar anaiak wolframa isolatzerakoan, Erzilla Txileko nazioaren antolamendua sortzerakoan, Bolivar Hego Amerikan askatasunaren sentipena zabaltzerakoan, Rabel musika nazionalista baina nazioarteko soinuekin sortzerakoan, Xabier M. Munibe Azkoitia eta Bergarako mintegiak sortzerakoan, Izaskun Bilbao Europako lurraldeetako Asanbladako presidente izaterakoan, eta beste hainbeste.\nBeste maila batean, egunerokotasunean, hainbat milaka maverick iraultzaile daude gure inguruan: Arruazuko artzaina, esate baterako, egunero euskal telebistan agertzen eta bere lanari buruz hitz egiten «eutsi herriari, lotu lurrari» aldarrikatuz; Felix Zubia medikua Euskadi Irratian hainbat galderari erantzuten; Luis Mari Martinez kantariak eta euskaltzaleak sustatzen eta animatzen hainbat lekutan; BERRIAren zuzendaria egunkaria aurrera ateratzen; hainbat eta hainbat enpresari euren enpresak aurrera ateratzeko berriztatzen eta apustua egiten; etxekoandre asko ume berriak hezten eta hazten, haurrei euskaraz egiten nahiz eta pediatra antieuskaldunak jasan behar izan; euskaraz idazten eta kantatzen duten profesionalak euskararen komunitate espiritualean.


Pirinioak ez daude edonorentzako moduan | Kirola | Berria\nNafarroako Erreskate Teknikoko Taldeko suhiltzaileak, astearte honetan, Añelarran (Belagua), neguko igoera teknikei buruzko saio batean. / Nafarroako Suhiltzaileak/@bomberos_na Tamaina handiagoan ikusi\nMendiko istripuz jositako asteburua izan zen iragan astekoa, eta Pirinioak izan ziren hizpide gehienetan. Baina Balerdi (Aralar, 1.195 metro) mendian izandako istripu batean ere hil zen lagun bat. Azken urteetan eta neguan bereziki istripuen kopuruak izan duen gorakada etengabeak ez du etenik, eta, urtea hasterako, jada bost mendizalek galdu dute bizia Pirinioetako mendietan erorita.\nEn naiz inor inori gomendioak emateko, baina egunotan Pirinioen egoera ikusita ez dator gaizki\nzentzuzko gauza batzuk aipatzea.\nðÂÂÂAzken egunetako baldintzak medio elurra guztiz izoztu da, mendian ibiltzea oso arriskutsu\nðÂÂ¸ Pombiera bidean aurreko larunbatean. pic.twitter.com/7zCjyyDeNp\n— josebaelustondo (@JosebaElustondo) January 18, 2022\nIñigo Orejak (Errazkin, Nafarroa, 1975) urteak daramatza suhiltzaile, Oronotz-Mugaireko (Nafarroa) parkean. Azken urteetan, hainbat eta hainbat erreskate egitea tokatu izan zaio Nafarroako mendietan, Saioa mendiaren inguruetan bereziki. «Gure inguruan istripuren bat-edo gertatzen denean, suhiltzaileak eta orain hiru urte inguru sortu zuten GRTko (Erreskate Teknikoko Taldea) kideak bertaratzen gara. Aldiz, Pirinioen inguruan gertatzen denean, Nabaskozeko (Nafarroa) suhiltzaileak joaten dira haiekin». Betidanik sortu nahi izan zuten Nafarroako suhiltzaileek erreskate talde berezi hau. Mendian gero eta istripu gehiago zeudela ikusita, eta hainbat urtez borrokan aritu eta gero, 2019ko maiatzean ikusi zuen argia erreskate taldeak. Geroztik, etengabe dihardute lanean.\nðÂÂÂMateriala: Kranpoiak eta pioleta(k) guztiz beharrezkoak, egoera onean, eta ondo zorroztuta. Eta zorroztearena ez da broma; Kranpoi kamutsak, nekea eta izotz gogorra, koktel txarra. Argazkian ia 70 kg pertsona+izotz gogorra+kranpoi kamutsak=punta guztiak ez dira ondo sartzenâÂ ï¸Â pic.twitter.com/QWDbL9VESf\nIbai Rico mendi gidariak ere (Gasteiz, 1980) gutxik bezala ezagutzen ditu mendiaren inguruan gertatzen diren eguraldi aldaketa bortitzak. Mendi gidaria izateaz gain, Geografiako irakasle ere bada Euskal Herriko Unibertsitatean. Nibologian aditua da, eta neguko baldintzak oso gertutik aztertzen ditu urtero; hainbat ikerketatan ere parte hartutakoa da, munduan barrena. «Azken egunetan, antizikloi egoera bat izan dugu, eta, gainera, euria egin du erdiko eta goiko mailetan, gehienbat mendebaldeko Pirinioetan. Horrek dena izoztu du, eta elurraren egoera ere asko aldatu du. Alpinismoan aritzeko, ondo dago, baina eskarmentu handiko alpinista izatea eskatzen du. Istripuak beti egon dira, eta beti izango dira, baina gaur egun mendia ez dago edozein modutan aritzeko». Ricok aitortu du ez duela mendi irteerarik egiteko aukerarik izan azken asteetan, nahiz eta asteburuan mendian murgilduko den.\nðÂÂÂMateriala bezain garrantzitsua da erabiltzen jakitea. Formazioa eta praktika, toki erosoetan noski. Kontutan hartu, deskuidoan erortzen bagara denbora oso gutxian abiadura handia\nhartu dezakegula. Beraz, oso garratzitsua da pioleta lurrean sartzeko prest eramatea.\nPirinioetan izan diren istripuak izan dira albiste iturri azken egun hauetan mendizale ororen ahotan. Oreja suhiltzaileak ere oso gertutik bizi izan ditu azken egunetako albisteak, baina istripuek ez dute ezustean harrapatu nafarra. «Iragan den astean, Belaguako (Nafarroa) aterpetxera joan nintzen mendiko eskian aritzeko asmoz, baina eskiak jarri eta berehala ohartu nintzen gauza ez zegoela txantxetarako. Oso arriskutsua zegoela iruditu zitzaidan. Berrogeita hamar metro egin, eta atzera itzultzea erabaki nuen».\nAipatu bezala, aurreko asteburuan izandako istripuen ondorioz, bi euskal herritar ere hil ziren Pirinioetan, erorita. Lehena Aspe (Pirinioak, Huesca, 2.645 metro) mendiaren iparraldean mendiko eskian ari zen berastegiar gaztea izan zen. Bigarrena, berriz, Belaguako inguruan erraketen gainean zihoan aiegiar bat izan zen. Istripuen zergatiaz galdetzean, Orejak arrazoi asko topatzen ditu. «Azken urteetan, asko areagotu dira istripuak, gehienbat azken bost edo sei urteetan. Ez dakit zergatik izango den; agian, geroz eta jende gehiago joaten delako. Gaur egun, informazio gehiago dago, materiala ere hobea da, baina jende berri asko hasi da, eta agian formakuntza falta zaie edozein lekutan sartzeko».\nðÂÂÂAurreikusi datorrena. Askotan gertatzen zaigu, ya malda betean gaudenean, eskietatik kranpoietarako trantsizioa egitea. Aurreikusi egoera hori eta aurretik jantzi kranpoiak, arnesa edo denadelakoa.\nRicok berak ere arrazoi antzekoak eman ditu egoera aztertzean. Badirudi datozen asteetan aldatu egingo dela eguraldia, baina Gasteizko mendi gidariak zuhurtzia eskatu die mendizaleei, gaur egun mendiak nola dauden ikusita. «Hara joan aurretik aztertu behar da egoera, eta horrek ondo antolatzea eskatzen du. Non sartuko garen jakitea ezinbestekoa da, eta horren arabera, agian, ezin izango gara joan. Arriskuak zein diren aurreikusi behar da; bestela, baliteke berandu izatea».\nErreskate Teknikoko Taldearen gomendioak\nGaur egun Pirinioak nola dauden ikusita, Nafarroako Erreskate Teknikoko Taldeak mendian mugitzeko material egokia erabiltzea gomendatzen du, hau da, pioleta, kranpoiak, kaskoa eta bateria osoa duen sakelako telefono bat gainean eramatea. Era berean, gogorarazi dute aluminiozko kranpoi arinak eta erraketak bestelako elur batzuetarako pentsatuta daudela. Irten aurretik My112 doako aplikazioa deskargatzea ere gomendatzen dute. Aplikazioak aukera ematen du Nafarroako SOSekin konektatzeko eta deiak geolokalizatzeko, sakelakoaren GPSa erabiliz. Aplikazio georreferentzia horren bidez, lekua nahiko zehatza ematen du, eta hori ezinbestekoa izan daiteke erreskatea antolatzeko. Gainera, behin deia eginda, lekuaren argazki bat bidaltzeko aukera ematen du, eta horrek oso informazio baliotsua eman diezaieke Nafarroako SOSi eta erreskate taldeei.\nðÂÂÂToki erosoetan geldiuneak. Ezinbestekoa bada aldapan gelditzea, sartu ondo pioletak eta egin eskaloitxo bat, ostikoz edo piolet berarekin. Berdin argazkiak atera, zerbait jan edo atseden hartzeko. pic.twitter.com/TLf1d4uoYs\nBakarrik bidaiatuz gero, gomendagarria da ezagunen bati edo senideren bati aurreikusitako bidearen berri ematea eta hura planifikatzea, egoera eta meteorologia egiaztatuz. Oro har, zuhur ibiltzea eta arreta zorroztea gomendatzen da, eta, ziurgabetasunik edo arriskurik izanez gero, buelta emateko eta segurtasun pertsonalari lehentasuna emateko eskatzen dute.\nðÂÂÂNola ez, aurretiko planifikazioa. Eguraldia, bidearen baldintza konkretuak eta alternatibak. Betiere errealistak izaten, noski!


TOKIKOMen Batzar Orokorrak bi bazkide berri onartu ditu - Topagunea | Euskaltzaleen Topagunea\nEuskaltzaleen Topagunea - 16/03/01\nAstiro bada ere, urratsez urrats hazten eta egonkortzen doa TOKIKOM, toki komunikabideen bateragunea. Joan den astean Eibarren egindako Ohiko Batzar Orokorrean, bi bazkide berri onartu eta -lehen aldiz 2012an eratu zenetik- balantze ekonomiko positiboa aurkeztu zuen Euskal Herri osoko euskarazko toki komunikabideak batzen dituen sozietateak. 2016rako ekintza plan trinko eta mamitsua ere onartu zuten bazkideek Batzarrean.\n2015eko ekitaldi ekonomikoa emaitza positiboekin itxi du lehenengoz TOKIKOMek, lehen aldiz 2012an eratu zenetik. 13.000 euroko etekina aurreko urteetako emaitza negatiboa orekatzeko bideratu du sozietateak. Datozen urteotarako erronka garbia ere badu sozietateak: diru-laguntza publikoen beharra murriztea, gaur egun %70etik gorakoa den autofinantzazio maila areagotuz.\nEibarko Markeskua Jauregian egin du TOKIKOMek 2016ko Batzar Orokorra\nBazkide berriak ere onartu ditu TOKIKOMek, toki komunikabideen sarea osatuz eta trinkotuz:\nARABAKO ALEA: 2015ean Geu Elkarteak, Goienak eta Berriak, Aiaraldea.eus-en lankidetzarekin sortutako astekariak, Araba osoa kubritzen duenak, 2016 hasieran eman du jauzia digitalera, TOKIKOM Plataforma erabiliz, eta Gasteizko informazioa ematen zuen Hirinet ataria bere baitan integratuz. Hirinetek zuen TOKIKOMen bazkidetza ere bere egin du Aleak, eta bazkide izatera pasa da haren ordez.\nGEURIA: 2015eko urrian Bizkaiko Hego Uribe eskualdean sortutako hilabetekariak ere jauzi kualitatiboa egin du 2016an, eskualdeko udalekin hitzarmenak eginez bere presentzia indartze aldera, eta TOKIKOMeko sarearekin bat egitea ere erabaki du. Basauri, Galdakao, Arrigorriaga, Zaratamo, Ugao eta Etxebarriko informazioa ematen du Geuriak, eta TOKIKOMen ikuspegitik aurrerapausu interesgarria da Bizkaiko estaldura handitze aldera.\nJardueran ere, hedatzen eta egonkortzen\nJarduera mailan ere, TOKIKOMek gero eta definituago du zein den bere zeregina eta lan ildo-nagusiak:\nTeknologian: TOKIKOM Plataforma eta Aplikazioen garapen eta hedapena, zerbitzu eta produktu osagarriak garatzea, tokiko merkatariekin elkarlanean jardutea…\nKudeaketan: Kudeaketa aurreratuan sakontzea, eskaintza komertziala bateratzea formatu analogiko eta digitaletan, prestakuntza trinkoa eskaintzea…\nSolaskidetzan: TOKIKOM marka zein bazkideena ere indartzea, erakunde publiko eta pribatuekin solaskidetza bateratua, tokikoen lana balioan jarri eta gizarteratzea…\nLaburbilduz, esan daiteke 2015 urte ona izan dela TOKIKOMentzat, eta pixkanaka bada ere, lortzen ari dela toki komunikabideentzako zerbitzu eta balio erantsia eskaintzea. 2016 ere proiektu berriz kargatuta datorrenez, lanik behintzat ez da faltako!


1 Lantegia – Erakusketak hezkuntza-baliabide: “Eric Baudelaire” | Nazioarteko Kongresua Artea, Ilustrazioa eta Kultura Bisuala Haur eta Lehen Hezkuntzan\n1 Lantegia – Erakusketak hezkuntza-baliabide: “Eric Baudelaire”\nErakusketa ohiko tresna bihurtu da Tabakalerako hezkuntza taldearentzako. Erabilera, esanahiak eta interpretazio desberdinetara irekitako espazio malgu bat bezala ulertzen dugu. Kongresu honetako ardatz tematikoetako baten harira, “Eric Baudelaire ….” Tik ibilbide bat proposatzen dizuegu. Ibilbide honetan erakusketan dauden ekoizpen kultural garaikideekin lotuta hainbat dinamika garatuko ditugu, perspektiba pedagogikoen eta hezkuntza artistikoko estrategia didaktikoen inguruan. Elkarrizketa eta hausnarketarako espazioa sortzeko asmoz.\nNork: Andrea Arrizabalaga\nEkimen hau hezkuntzaren eta kultur bitartekaritzaren esparruan garatzen da. Ekoizpen artistiko-kulturalak erabiltzen ditugu ikaskuntzarako eta garapen indibidual eta kolektiborako. Hezkuntza elkartrukatze, eraikuntza eta ikaskuntza komun gisa ulertzen dugu. Tabakalerako bitartekaritza-taldekoa da Artaziak hasieratik. Tabakalerako bitartekaritza-proiektuak harremanak eta elkarrizketak sortu nahi ditu, Tabakalerako kultur egitarauaren eta zenbait eragileren eta testuingururen artean. Bitartekaritza ikerkuntza-iturri gisa eta jakintzagaien ekoizpen gisa ulertzen da. Egoera bakoitzaren sinergien, erritmoen eta ezagutzen barruan txertatzen da, sareko lankidetzen metodologietan eta jakintzagai kolektiboen ekoizpenenetan pentsatuz.\nArtearen eta hezkuntza artistikoaren esparruko espezialistei, honako hauek barne: artistak, irakasleak (haur hezkuntza / lehen hezkuntza / bigarren hezkuntza / unibertsitateko hezkuntza), etorkizuneko irakasleak, ikertzaileak eta hezkuntza artistikoarekiko interesa duten beste pertsona batzuk. Arte eta kultura zerbitzuetako zentroetako hezitzaile eta bitartekariei.


Iragana beti presente | EIBZko liburutegia\nIragana beti presente\nJuan Luis Zabala / 2015-02-19 / 367 hitz\nZortzi ipuin batu ditu Julen Belamunok ‘Ukabilak eta loreak’ bere lehen liburuan.\nBeren bizitzen jabe izan ezinik bizi dira narrazioetako pertsonaiak.\nIgnacio Aldekoa ipuin sariketa irabazi zuen 2010ean Jose Mari Segurolak (Azpeitia, Gipuzkoa, 1959) Oso gauza ohargarria narrazioarekin, eta sari bera eskuratu zuen bi urte geroago Egonerako egunak-ekin. 2007az geroztik ari zen ipuinak idazten, eta egundaino libururik argitaratu gabea zen. Ikusirik idazten zituen ipuinak sariketetan harrera ona zutela, haietako batzuk bilduta liburu bat argitaratzen saiatzea erabaki zuen, eta jo zuen aurreneko atean jaso zuen baiezkoa, Elkar argitaletxearena. 2007 eta 2013 artean idatzitako zortzi ipuin bildu ditu Ukabilak eta loreak liburuan (Elkar), eta Julen Belamuno ezizenarekin sinatuta argitaratu. «Ez diot estimazio handirik nire izen ofizialari», azaldu du, irriz, ezizena zergatik erabili duen galdetutakoan. Idazle berria baldin bada ere, Belamunoren idazkeran aurretik asko idatzi izanak ematen duen eskarmentua agerikoa dela azaldu du liburuaren editoreak, Xabier Mendiguren Elizegik.\nLiburua «ipuin bilduma bat» da, egilearen ustez, hura osatzen duten ipuinak ez daudelako ardatz jakin baten inguruan antolatuta, ez dutelako «batasun bat». Hala ere, uste du elementu batzuk ipuin askotan agertzen direla, badaudela «konstante batzuk» ipuin guztietan. «Zortzi ipuinetatik bost Gasteizen kokatuta daude», egileak 2002az geroztik bizileku duen hirian. Horrez gain, ipuin guztiak garaikideak dira, gaurko garaian kokatuta daude, baina guztietan dago, aldez edo moldez, egileak «iraganaren itzulera» deitzen duena. «Beti, egoera guztietan, itzultzen da iraganeko zerbait, lehen gertatutako zerbait, eta horrek astintzen du ipuineko pertsonaia nagusia. Azken batean, iragana ez da hil; iragana beti hor dago, presente».\nPertsonaia gehienen izaera ahulak ere batzen ditu liburuko narrazioak, Belamunoren ustez. «Beren bizitzen jabe izan nahi dute, baina inguruko indarrek astintzen dituzte, eta kosta egiten zaie beren bizitzetan zentratzea, nahi luketen bizimodua egitea. Gauza gehienak beren esku ez daudela sentitzen dute, ingurukoen esku baizik». Pertsonaia horietako asko beren buruaren aurrean egokitzen dira narrazioaren uneren batean —amaieran kasurik gehienetan—, dela ispilu baten aurrean, dela alter ego-aren rola jokatzen duen beste pertsonaia bati begira.\nIpuinak «egoera batetik» abiatu eta hartatik «tiraka» idatzi ohi ditu Belamunok. «Gero beste egoera batzuk edo irudi batzuk etortzen zaizkit… Ez dut jakiten nondik jarraituko dudan». Baina, Mendiguren Elizegiren ustez, kasu guztietan pertsonaiaren «soslai psikologikoa» nahiko argi marrazten du beti. Ez du ukatzen hori Belamunok: «Pertsonaia asko interesatzen zait».\nKategoria Berria egunkaria, Liburua, etiketak 2015, Berria, Jose Mari Segurola, Julen Belamuno, Liburua, Ukabilak eta loreak, Xabier Mendiguren Elizegi by Mirentxu. Gorde lotura.


Gazte Egunak giro polita sortu zuen herrian, baina erantzun epela izan zuen - Eskoriatza - Goiena.eus\nGazte Egunak giro polita sortu zuen herrian, baina erantzun epela izan zuen\nA.G. 2006-05-15 10:43\nGrafiti erakustaldiak eta Capoeira emanaldiak erakarri zuten jende gehien Eskoriatzako Gazte Egunean; antolatzaileek, baina, herriko gazteen erantzuna epela izan dela diote.\nArianrod, Klineks eta Lukas Prest musika taldeen kantuz osatutako bildumaren zuzeneko aurkezpena aitzakia hartuta ospatu zuten eskoriatzarrek zapatuan Gazte Eguna. "Intsumiso Eguna egiten genuen lehen, gerora Udaberri Jaia izatera pasatu zena, baina aspaldian ez da horrelakorik antolatzen", adierazi ziguten Lukas Prest taldeko bi kidek. "Aurten Gazte Eguna antolatu dugu Udaleko Gazteria Sailarekin batera, baina, berez, horrelakoak Gazte Asanbladak egin beharko lituzke".\nZapatuan, goizetik iluntzera bitartean ospatu zuten Gazte Eguna eskoriatzarrek. Antolatzaile diren musikarien esanetan, ordea, "epela" iruditu zaie herriko gazteek deialdiari emandako erantzuna. "Herriko gazte gutxi etorri dira antolatutako ekitaldietara. Giro polita sortu da, jendea bildu delako herriko plazan zein inguruetan, baina ez Eskoriatzako gazteei esker".\nKale animazioa goizetik\nGoizeko hamaiketan eman zioten hasiera Gazte Egunari Eskoriatzan, etxafuegoen jaurtiketarekin eta herriko trikitilariek alaitutako triki-poteoarekin.\nEguerdian, arrakasta handia izan zuten grafiti erakustaldiak zein capoeira emanaldiak izan ziren. Arrasateko bi grafitilari aritu ziren Gazte Egunari buruzko marrazkia egiten, gerora herriko plazan ikusgai egon zen grafitia. Capoeira emanaldia, berriz, Igor Ezpeleta eskoriatzarrak eta bere ikasleek egin zuten.\nBazkaria eta kontzertua\nUdaletxeko arkupe azpian egin zuten gazte bazkaria Eskoriatzako gazteek. 45 lagun inguru batu ziren mahai inguruan, eta luze jo zuen bazkalondoak. Entsalada errusiarra eta oilasko errea izan zuten bazkaritarako. Postrearekin batera bertsolarien jarduna entzun zuten.\nGaueko kontzertua izan zen arratsaldeko ekitaldi nagusia. Klineks, Arianrod eta Lukas Prest taldeek Udalaren laguntzarekin kaleratutako Lokaletako Hotsak izeneko bildumaren zuzeneko aurkezpena izan zen kontzertua. "Gutxi dira horrelako aukerak ematen dituzten Udalak, eta eskertu beharrean gaude", esan zuten Klineks taldekoek.


Bi gizon atxilotuta Donostian, sexu erasoagatik 2018ko matxoaren 27an | Herriak eta hiriak | EITB\nBi gizon atxilotu dituzte Donostian emakume bati sexu erasoa egitea egotzita\nKontxako pasealekuan zegoen emakume bati egin diote eraso. Horietako batek sexu ukituak egin dizkio eta musua ematen saiatu da.\nErtzaintzaren agenteek 24 eta 26 urteko bi gizonezko atxilotu zituzten asteartean, Donostian, abusu sexualen delitu bat eta indarkeriaz egindako lapurreta egotzita. Atxilotuek ukitu sexualak egin zizkioten emakume bati eta poltsa lapurtu zioten, Eusko Jaurlaritzako Segurtasun Sailak jakinarazi duenez.\nAsteartean, gaueko 22:15 aldera, bi gizon Kontxako pasealekuan zegoen emakume bati eraso egin diote. Horietako batek sexu ukituak egin zizkion eta musua ematen saiatu zen, emakumeak ondoren salatu zuenez. Gainera, gainean zeraman poltsa ostu zioten eta bertatik alde egin zuten bikote bat biktima laguntzeko hurbildu zenean.\nErtzaintzaren patruila bat heldu zen pixka bat geroago eta neskari laguntza eskaini zion. Bien bitartean, beste ertzain batzuek bi gizonezkoak aurkitu zituzten Los Relojes delako inguruan. Lapurturiko poltsa handik hurbil zegoen, lurrean botata.\nHori guztia zela, 24 eta 26 urteko bi gizonezkoak atxilotu zituzten. Polizia aurrekariak dituzte biek, eta gazteena 15 aldiz atxilotu du Ertzaintzak. Biak epaitegira eraman dituzte asteazken honetan.


BIMeko ENPRESA BATZORDEEN OHARRA – LabCaf\nHome/dokumentuak/CAF hitzarmena/BIMeko ENPRESA BATZORDEEN OHARRA\nBIMeko ENPRESA BATZORDEEN OHARRA\nPasa den asteartean urtarrilak 24ean, BIMeko batzordea bildu zen enpresak Urtarrilaren 18an egin zuen ‘’eskaintzari‘’ erantzun bat emateko, BIMeko batzarraren gehiengoaz (LAB, ELA, CCOO, UGT) eta ESKren abstentzioarekin zuzendaritzari honako proposamen hau aurkezten dio.\nCAFeko enpresa zuzendaritzak, berarengan ohikoa den bezala, hasieratik kolokan jarri nahi du enpresa itunaren negoziazioa.\nKasu honetan aukeratu duen elementua hitzarmen probintziala izan da. Aurten bi negoziazioek bat egiten dute (hitzarmen probintziala eta enpresa ituna) eta metaleko langileok 2010eko negoziazioan eman genuen erantzuna ikusirik, zuzendaritzak bere bidea libre ikusi nahi du eta probintzialarengatik inongo grebarik ez egiteko baldintza jarri du akordio bat lortu ahal izateko.\nBIMeko Enpresa Batzordetik garbi utzi nahi dugu gure posizionamendua:\nHistorikoki hitzarmen probintzialaren izatea eta baldintzen hobetzea defenditu dugu gure enpresa itunaren oinarria delako.\nLan erreformek eta enpresa buruen asegabeko nahiek arriskuan jartzen dute Gipuzkoako metaleko negoziaziorako esparrua, horregatik orain inoiz baino beharrezkoagoa ikusten dugu negoziazio esparru hau defenditzea.\nGure enpresa ituna inongo kondiziorik gabe negoziatu nahi dugu. Honetarako prest gaude, zuzendaritzak eskatzen duen bezala negoziazio “azkar, serio eta fokalizatu” bat burutzeko.\nHau guztiagatik, BIMeko komiteak erabateko gaitzezpena azaltzen dio aukeztutako planteamenduari, eta lehen bai lehen aipatutako baldintzetan kontsensu batera iritsi gaitezen, landuta omen duten eskaintza hori mahai gainean jartzeko eskatzen diogu CAFeko zuzendaritzari.\nZuzendaritzak BIMeko batzordeak aurkezturiko proposamena hartu du eta datozen egun hauetako batean proposamen berri bat ekarriko omen digu.\nRT @EauDeCaf: 💡10 ARRAZOI💡Zergatik azaroak 28ko mobilizazioa? #Bat Herri palestinarra 70 urte baino gehiagoz, Israelgo estatua mantentzen d…2020/10/14\nRT @LAB_INDUSTRIA: Urrats garrantzitsua da gaurkoa, zoru amankomuna ezartzen zaie metaleko langile guztiei, baina aurrerantzean hitzarmenea…2020/10/14


Usabal Udal Kiroldegiak cycling gelako bizikletak berritu ditu eta eskuoihal alokairu zerbitzua jarri du abian | Tolosa\nUsabal Udal Kiroldegiak cycling gelako bizikletak berritu ditu eta eskuoihal alokairu zerbitzua jarri du abian\n2019/01/10 | Kirolak\nBizikletak Keiser M3i modelokoak dira, freno magnetikodunak eta display bidez pedal eta bihotz maiztasuna, mugitutako vatioak eta egindako kilometroak markatzen dituztenak. Argiteria ere berritu da bertan.\nBestalde, eskuoihal bono zerbitzua jarri da abian. Hilero 7,50 euroren truke kiroldegiko eskuohialak erabili daitezke, saioko bat.\n2019an urteko 354 egunetan eskainiko du zerbitzua kiroldegiak.\nEguberriak ere Usabal Udal Kiroldegiko bazkideentzat opariak utzi dituzte: txirringa berriak jarri dira cyclingeko gelan. Punta-puntako Keiser M3i modelokoak dira, “merkatuan dauden onentsuenak” kiroldegiko arduradunen arabera, freno magnetikodunak eta display bidez pedal eta bihotz maiztasuna, mugitutako vatioak eta egindako kilometroak markatzen dituztenak. Zaharrak zozketatu egin dira bazkideen artean. Era berean argiteri koloredun berria ere jarri da gelan.\nBestalde, eskuoihal bono zerbitzua jarri da abian. Hilero 7,50 euroren truke kiroldegiko eskuoihalak erabili daitezke. Arduradunen hitzetan, “harreran garbia hartu eta bukatzerakoan zakuan utzi. Horrela egunero. Zerbitzu erraza eta azkarra. Erabiltzaileen erosotasuna bermatu nahi dugu eta beharrezkoa den eskuoihalaren erabilera sustatu” adierazi dute.\nUsabal, urteko 354 egunetan zabalik\n2019an urteko 354 egunetan eskainiko du zerbitzua kiroldegiak honako ordutegian:\nAstelehenetik ostiralera 08:00etatik 22:00etara.\nLarunbata 8:00 - 20:00\nIgande eta jaiak: 9:00 - 14:00\nLarunbata 8:00 - 21:00\nIgande eta jaiak: 9:00 - 21:00\nIradokizun eta erreklamazioetarako WhatsApp zerbitzua\nUsabal kiroldegian WhatsApp zerbitzua dago erreklamazioak eta iradokizunak egiteko. Helburua da instalazioen egoera uneoro eta zuzenean ezagutzea, kiroldegiaren erabileran egunerokoan sortzen diren arazo txikiak konpondu ahal izateko. Horretarako, 688 822 093 telefono-zenbakia dago erabiltzaileen eskura, kexak, arazoak eta hobekuntza-proposamenak, argazkiak barne, bidal ditzaten.


Hegaz doaz gure datuak - - Aikor.eus\nHegaz doaz gure datuak\nXabier Díaz, BTEK-eko zuzendaria 2017-07-10 12:09\nTelefono mugikorrean aplikazio bat instalatzen duzun bakoitzean, android sistema eragileak galdetu egiten dizu aplikazio horri ze nolako eskubideak ematen dizkiozun: deiak egin, datu-konexioa erabili, GPSa, mugimendu-sentsorea, fitxategiak irakurri…\nIphone eta Ipaden sistemak, berriz, nonbaiten, erdi ezkutuan, idatzita duten arren, galdetu ere ez du egiten. Guk informazioa eta galderak irakurri, eta ados bagaude, onartu egiten dugu. Irakurri, onartu baino lehen irakurtzen dugulako, ezta?\nNon bizi eta lan egiten dugun (GPSa), pertsona aktiboak garen (mugimendu-sentsorea), lagun askorik dugun eta haiekin zelako hizkuntza mota erabiltzen dugun (mezu aplikazioak), interneten zer erosten dugun (posta elektronikoa)… Telefono mugikorrak informazio asko gordetzen du guri buruz, eta Haystack proiektuaren (1) emaitzen arabera, hamar aplikaziotatik zazpik hirugarren batekin partekatzen du informazio hori (2).\nNoski, ibilbideak erakusten dituen aplikazio bati GPSrako sarbidea onartu beharko diogu, edo argazkiak editatzen dituen aplikazio bati fitxategiak dauden karpetan sartzen utzi. Eta erabili nahi baditugu, baimenak bai ala bai emango beharko dizkiegu aplikazio batzuei. Baina zertarako nahi du bere kabuz abiatzeko aukera xake joko batek? Zertarako nahi du gure kokapena WhatsApp aplikazioak?\n“Doakoak” diren aplikazio askok, hala nola Facebook, WhatsApp eta Snapchat, gure datuak euren zerbitzuaren truke erabiltzen dituzte eta, gainera, horrela agertzen da irakurtzen ditugun (ezta?) erabilera-baldintzetan. Enpresa horientzat, geu gara produktua; beno, gure datuak. Datuak aplikazioan iragarki jakin batzuk sartu edo euren produktuak saltzeko, adibidez, erabiltzen dituzte. Baita datuak eurak hirugarren bati saltzeko ere. Beste aplikazio batzuetan traker-ak (azterkariak) erabiltzen dira, ezkutuan, gure datuak beste batzuei bidaltzeko. Eta batzuetan garatzaileak berak jakin barik ere!\nApp bat garatzen denean ez da dena zerotik egiten, baizik eta beste batzuek garatutako programatxoak eta liburutegiak erabiltzen dira. Ideia hauxe da: norbaitek jada GPSa kontrolatzeko programatxo bat garatu badu eta hori librea bada, zergatik garatuko dut neuk berri bat zerotik? Eta arazoa hurrengoa: batzuetan horiek traker batekin kutsatu dira aurretik, eta garatzaile berriak jakin barik, aplikazioak datuak partekatzen ditu.\nGoogle Play zein iTunesen dauden aplikazioek gutxieneko arau batzuk bete behar dituzte, eta horrek berme osorik ematen ez duen arren, bada zerbait. Beste gune batzuetan ez dago inongo kontrolik, ez traker, ez beste segurtasun edo pribatutasun arazoen kontra.\nDatuak partekatzea, baimenarekin zein baimen barik, energia eta datuak kontsumitzen ditu. Gainera, agerian uzten ditu gure pribatutasuna eta segurtasuna. Beraz, badakizue, baldintzak irakurri eta ganoraz ibili. Sarean ere bai.\n(1) The Haystack Project ICSI—UC Berkeley https://goo.gl/VhpexN\n(2) 7 in 10 Smartphone Apps Share Your Data with Third-Party Services, Scientific American. https://goo.gl/KGEfXB


[[Kategoria:Ludwig Stössel antzeztutako filmak]]\n[[Kategoria:Bill Dickey antzeztutako filmak]]\n[[Kategoria:Ernie Adams antzeztutako filmak]]\n[[Kategoria:Bob Meusel antzeztutako filmak]]\n[[Kategoria:Elsa Janssen antzeztutako filmak]]\n[[Kategoria:Hardie Albright antzeztutako filmak]]\n[[Kategoria:Tom Neal antzeztutako filmak]]\n[[Kategoria:Charles Irwin antzeztutako filmak]]\n[[Kategoria:Dane Clark antzeztutako filmak]]\n[[Kategoria:Earle Hodgins antzeztutako filmak]]\n[[Kategoria:James Westerfield antzeztutako filmak]]\n[[Kategoria:Edward Fielding antzeztutako filmak]]\nPerry Ferguson , Howard Bristol\nJack Cosgrove , Ray Binger , Thomas T. Moulton\nThe Pride of the Yankees (euskaraz Yankeen Harrotasuna) 1942ko Sam Wood estatubatuar zinema zuzendariaren biografia filma bat da. Gary Cooper, Teresa Wright, Walter Brennan eta Dan Duryea aktoreek antzeztu zuten, bai eta Babe Ruth beisbolari mitikoak ere.\nEsklerosi lateral amiotrofikoaren ondorioz 37 urteko adinaz zendu zen New York Yankees taldeko Lou Gehrig beisbol jokalariaren bizitzari buruzko filma da.\nHamar Oscar Sarien izendapenak jaso zituen, Muntatze onenaren Oscar Saria (Daniel Mandell) irabazi zuelarik.\nLou Gehrig (Gary Cooper) estatubatuar beisbol mitikoa da, urte dezentez Liga Nagusiko partidu bat bera galdu gabe jokatu ostean, ezohikoa den gaixotasuna zuela iragarri zioten: esklerosi lateral amiotrofikoa.\nPaul Gallicok idatzitako filmak\nBabe Ruthek antzeztutako filmak


AUZMENDI BILDUMA – Hernandorena Kultur Elkartea\nBartolome Auzmendi, Elbarrenako apaiza\nOn Bartolome Auzmendi (Ataun, 1933) apaiztu eta zuzenean etorri zen Zizurkilgo Donemiliaga parrokiara 1957ko urrian, On Inazio Auzmendi erretorearen laguntzaile izateko izendatuta.\nIrurako Bitoriano Iturbe zen hirugarren apaiza. Iturbek herria utzi zuenean, Daniel Eskisabelek ordeztu zuen hura Zizurkilen.\nHorrela, une batez hiru apaiz izan ziren herrian, ataundarrak hirurak: On Bartolome Auzmendi, On Daniel Eskisabel eta On Bartolome Auzmendi. Eskisabel Amasara eraman zuten eta urte bereko azaroan Bartolome Auzmendik Elbarrenan eraiki berri zen Arantzazuko Amaren elizaren ardura hartu zuen.\nElbarrenan 18 urtez jardun ondoren (1957-1975), Auzmendi Lasarteko eliza berria eraikitzera joan zen. Han beste hamar urte igarota (1975-1985) Amarako Familia Santuaren parrokiako (1985-1993) eta Artzain Ona katedraleko (1993-2011) erretore izan zen.\nOrain, erretiroa hartuta, Bartolome Auzmendi Donostiako Apaiztegian bizi da.\nZizurkilen emandako urteetan argazki mordoa egin zituen, baita bideo sorta Super 8 kamera bidez, audiorik gabeak. Guztira 20 film-rollo gorde dira, 1964 eta 1973 artean grabatuak eta gaur Euskal Filmotekan jasota daudenak. Hernandorena Kultur Elkartearen eskariz, Filmotekak rollo guztiak txukundu, digitalizatu eta gure eskura utzi ditu. Eskerrak, beraz, Filmotekari. Hainbat argazki eta bideo kalitate juxtukoak badira ere, Auzmendiren bilduma dotoreak 60. hamarkadako Zizurkil hura gogora ekartzen lagunduko digu.\nHogei rollo dira eta guztien artean\n9 ordutik gorako grabazioa osatzen dute.\nBakoitzaren xehetasunak ikusteko,\naukeratu nahi duzuna.HHHH\nHemen duzun argazki bakoitza\negin zen urtean zuzen sailkatzen saiatu gara.\nBaina baleike bat edo besteren data oker jasota izatea.\nHala balitz, eskertuko genizuke akatsa guri jakinaraztea.


Bit By Bit - behatzea portaera - 2.4.1 zenbatzea gauzak\nPribatutasuna eta adostasuna\n1.1 tinta Blot An\n1.2 Ongi aro digitalean den\n1.3 Ikerketa diseinua\n1.4 liburu honen Themes\n1.5 Liburu honen eskema\nZer irakurri hurrengo\n2 behatzea portaera\n2.2 Big datuak\n2.3 Hamar datu handien ezaugarri komunak\n2.3.5 Ezin da atzitu\n2.3.8 Algoritmikoki nahastuta\n2.4 Ikerketa estrategiak\n2.4.1 zenbatzea gauzak\n2.4.2 aurreikuspena eta nowcasting\n2.4.3 hurbiltzen esperimentuak\n3 galdetu galderak\n3.2 Behatzeko versus behaketa\n3.3 Guztizko inkesta error esparru\n3.4 Nork eskatu\n3.5 galderak egiteko modu berria\n3.5.1 Ekologikoa momentuko balorazioak\n3.5.2 Wiki inkestetan\n3.6 Datu-iturri handiekin loturiko inkesten datuak\n3.6.1 Enriched galdetzea\n3.6.2 Amplified galdetzea\n4 carrera esperimentuak\n4.2 Zer dira esperimentuak?\n4.3 Bi esperimentu dimentsioak: lab-eremu eta analogiko-digital\n4.4 esperimentu errazak haratago Moving\n4.4.2 tratamendu ondorioak heterogeneotasuna\n4.5.1 Erabilitako inguruneak erabili\n4.5.2 Build your own experiment\n4.5.3 Zure produktua eraiki\n4.5.4 Bazkide indartsua\n4.6.1 Sortu zero aldagai kostua datuak\n4.6.2 Eraiki etika zure diseinuan: ordezkatu, findu eta murriztu\n5 Lankidetza masiboa sortzea\n5.2 Giza konputazio\n5.2.1 Galaxia Zoo\n5.2.2 manifestu politiko jendetza-kodetze\n5.3 Deialdi irekiak\n5.3.1 Netflix Saria\n5.4 Banatutako datu bilketa\n5.5 zeure diseinatzea\n5.5.1 motibatzea, parte-hartzaile\n5.5.2 Leverage heterogeneotasuna\n5.5.3 Focus arreta\n5.5.4 Gaitu sorpresa\n5.5.5 Be etikoak\n5.5.6 Final diseinu aholkularitza\n6.2 Hiru adibide\n6.2.2 Gustuak, loturak eta denborak\n6.3 Digital ezberdina da\n6.4 Lau printzipio\n6.4.1 errespetatzea pertsonak\n6.4.4 errespetatzea Legea eta Herri Interes\n6.5 Bi esparruak etikoak\n6.6.1 baimen informatua\n6.6.2 ulertu eta kudeatzea informatzailea arriskua\n6.6.4 Making ziurgabetasun aurpegia erabakiak\n6.7 aholku praktikoak\n6.7.1 IRB The solairu bat, ez gehieneko da\n6.7.2 Jarri zaitez Besteek oinetakoak\n6.7.3 ikerketa etika jarraitua, ez diskretuak bezala Think\n7.1 aurrera begira\n7.2 Etorkizuneko gaiak\n7.2.1 Readymades eta custommades nahastea\n7.2.2 Partehartzaileen-zentratua datu bilketa\n7.2.3 Etika ikerketa diseinu\n7.3 Itzuli hasierara\nItzulpengintza Hau da, ordenagailu batek sortu zuen. ×\nSimple zenbaketa interesgarria izan daiteke galdera ona datu onak konbinatzen baduzu.\nHizkuntza sofistikatuaren esparruan landu arren, ikerketa sozial asko kontatzen ditu gauzak. Datu handien urteetan, ikertzaileek inoiz baino gehiago kontatzen dute, baina horrek ez du esan nahi behar bezain laster konturatzen hasita. Horren ordez, ikertzaileek galdetu beharko lukete: zer da kontua? Gauza erabat subjektiboa dirudi, baina eredu orokor batzuk daude.\nSarritan, ikasleek motibatzen dute zenbaketa ikertzen, esaten dutenez: inork baino lehen ez zuen zerbait kontatuko dut. Esate baterako, ikasle batek esan dezake jende askok migratzaileak ikasi dituztela eta jende askok bi bikiak ikertu dituztela, baina inork ez ditu bikien bikiak ikasi. Nire esperientzian, estrategia hori, motibazioa ausazkoa denez , ez da normalean ikerketarako ona. Eraginkortasun motibazioa zera da, zulo bat dagoela esatea bezain atsegina, eta oso gogorra da lanak betetzeko. Baina ez da zulorik bete behar.\nEtengabe motibatu beharrean, uste dut estrategia hobea dela garrantzitsuenak edo interesgarriak diren ikerketen galderari (edo hobe biak) bilatzeko. Baldintza hauetakoren bat pixka bat definitzeko zaila da, baina ikerketa garrantzitsu bat pentsatzeko modu bat da, inpaktu batzuk neurtzen dituena edo jarioak politika-arduradunek erabaki garrantzitsu bihurtzen dutela. Adibidez, langabezi tasa neurtzea garrantzitsua da politika erabakiak gidatzen dituen ekonomia adierazlearentzat. Oro har, uste dut ikertzaileek garrantzi handia dutela. Beraz, atal honetako gainerakoan, bi adibide emango ditut, kontatzea interesgarria dela uste dut. Kasu bakoitzean, ikertzaileek ez ziren kontu handiz kontatzen; baizik eta, konfiantzazko kontuetan kontatzen ziren, gizarte sistemek nola funtzionatzen duten jakiteko ideia orokorren inguruko ideia garrantzitsuak biltzen zituztela. Beste era batera esanda, konturatzen diren ariketa espezifiko interesgarriak asko ez dira datu berak, ideia orokor hauei dagokienez.\nKontu potentziaren adibide bakarra Henry Farberren (2015) New York City taxisten portaeraren azterketa da. Talde honek interes bereziki soinuak sor ditzakeen arren, ikerketa-gune estrategikoa da laborearen ekonomian bi lehiakideen teoriak probatzeko. Farber-en ikerketarako xedeetarako, taxi-gidarien lan-inguruneari buruzko bi ezaugarri garrantzitsu daude: (1) ordutegi bakoitzeko egunero egunean fluctuatzen da, eguraldiaren arabera, eta (2) ordu kopuruaren arabera Lanak egun bakoitzaren arabera aldatzen dira beren erabakietan oinarrituta. Ezaugarri horiei esker, ordutegi hourly eta ordu lanen arteko harremana buruzko galdera interesgarri bat. Ekonomia eredu neoklasikoak aurreikusten du taxi gidarien ordu gehiago handiagoak izango dituztela soldaten egunean. Bestela, portaeraren ekonomikako ereduak kontrakoa aurreikusten dute. Gidarien diru-sarreren xede zehatz bat ezartzen bada (esate baterako, $ 100 eguneko) eta lanean helburu hori betetzen den arte, gidariek ordu gutxiago lan egiten jarraituko dute irabazten ari diren egunetan. Esate baterako, helburu bat irabaztea bazara, lau orduz lan egin ahal izango duzu egun on batean ($ 25 orduko) eta bost ordu egunean txarra ($ 20 orduko). Horrela, gidariak lan egiten du ordu gehiago eguneko soldata altuagoetan (eredu neoklasikoen arabera aurreikusten den bezala) edo lan orduko soldatarik txikiena duten orduak (jokabide-eredu ekonomikoak aurreikusten duen moduan)?\nGaldera honi erantzuteko, Farberrek 2009 eta 2013 urteen artean New Yorkeko kabinak hartutako taxi bakoitzeko datuak lortzen ditu, gaur egun publikoki eskuragarri dauden datuak. Hiri horietako taxiek erabili behar dituzten metro elektronikoek jasotzen dituzten datu horiek, besteak beste: irteerako ordua, kokapena hasiera, amaierako ordua, azken kokapena, tarifa eta punta (puntua kreditu txartelarekin ordaindu bada) . Taxi-metrorako datu hau erabiliz, Farber-ek gidari gehienak lan gehiago egiten ditu egun altuenean, teoria neoklasikoarekin bat etorriz.\nAzterketa honi esker, Farberrek datuen tamaina erabili ahal izan zuen heterogeneotasuna eta dinamika hobeto ulertzeko. Denborak aurrera egin ahala, kontrolatzaile berriagoak pixkanaka-pixkanaka eguneko lanaldi altuetan lan egiten ikasten dute (adibidez, eredu neoklasikoak aurreikusten dituen moduan jokatzen dute). Gidarien helburu gehiago duten gidari berriak litekeena da gidarien gidaritza izatea. Aurkikuntza sotilago horietako bi, gaur egungo gidarien behatutako portaera azaltzen laguntzeko, posiblea izan zen datu multzoaren tamaina. Ezinezkoa zitzaien azterketak lehenago erabiltzen zirelako bidaia-orri batzuk taxi-gidarien kopuru txikian denbora gutxian (Camerer et al. 1997) .\nFarber-en ikerketa kasu onenaren inguruko irizpidea izan zen, datu-iturri handi bat erabiliz ikerketa batek hiriak bildutako datuak Farber-ek bildutako datuetatik gertu egon baitziren (alde batetik Farberrek datu guztiak nahi zituen alokairuen tarifak gehi aholkuak, baina hiriko datuak soilik kreditu txartelarekin egindako aholkuak barne hartzen ditu). Hala ere, datuek ez zuten nahikoa. Farber-en ikerketarako gakoa datuen inguruko galdera interesgarria izan zen, eta ezarpen zehatz hori baino gehiago inplikazio handiagoa du.\nGary King, Jennifer Pan eta Molly Roberts (2013) ikerketa Txinako gobernuak egindako zentsuraren gainean egindako ikerketatik dator. Kasu honetan, ordea, ikertzaileek datu handiak biltzea lortu zuten eta datuek ez zutela bete behar izan zuten.\nErregeak eta lankideek Txinan egindako gizarte-mezuek zentsuratuta daude hamarka mila pertsona biltzen dituen egoera aparta izugarria dela eta. Ikertzaileek eta herritarrek, ordea, ez dute zer zentsoreek zer eduki ezabatu behar duten erabakitzeko. Txinako ikertzaileak benetan itxaropen desatseginak izan ditzake, mezu motak ezabatu ahal izateko. Batzuk ustez, zentsurak egoera kritiko duten mezuetan oinarritzen dira, eta beste batzuek uste dute portaera kolektiboa sustatzen duten mezuak zaintzen dituztela, hala nola protestak. Aurrez zehaztutako itxaropenak zehaztuz gero, ikertzaileek zentsura egiteko konpromisoa hartzen duten Txinako gobernu autoritarioek eta gainontzeko ikertzaileek nola eragiten duten inplikatzen dute. Hori dela eta, Kingek eta lankideek argitaratu zituzten mezuak alderatu nahi izan zituzten eta ondoren ezabatu eta argitaratu zituzten mezuak ezabatu nahi izan zituzten.\nMezu horiek Biltzen inplikatutako harrigarria ingeniaritza 1.000 baino gehiago Chinese social media web-bakoitzari arakatzea mezu garrantzitsuak ezberdinak Orrialdearen diseinu-aurkitzeko, eta, ondoren, mezu horiek berrikusten eta ondoren ezabatu ziren ikusteko batera balentria. eskala handiko web-arakatze- lotutako normal ingeniaritza arazoak gain, proiektu hau gehitu Erronka hori oso azkarra izan behar da zentsuratu mezu asko hartu behar dituelako behera 24 ordu baino gutxiago izan. Beste era batera esanda, crawler motela duten zentsuratuak sarrera asko galdu litzateke. Aurrerago, crawlers datu bilketa hori guztia egin bitartean evading detektatzeko lest gizarte media webgune sarbidea blokeatu edo bestela euren politikak aldatu estudio erantzunez izan.\nIngeniaritza masiboa burutu zen garaian, King eta lankideek 11 milioi mezu inguru lortu zituzten 85 zehaztutako gai desberdinetan, bakoitza sentsibilitate maila hartuta. Esate baterako, sentsibilitate handiko gaia Ai Weiwei da, artista disidentea; Erdiko sentikortasunaren gaia txinatarren moneta estimatzen eta desbalatzen da eta sentsibilitate baxuko gaia Munduko Kopa da. 11 milioi mezu horietako 2 milioi zentsuratu zitzaizkion. Harrigarria bada ere, Kingek eta lankideek mezuak oso sentikorrak diren gaietan mezuak zentratzen zituzten zentzu erdiko eta baxuko sentsibilitateetan baino. Beste era batera esanda, Txinako zentsuek aipatzen duten postu bat aipatzen du Ai Weiwei Munduko Kopa aipatzen duen postu gisa. Aurkikuntza horiek ez dute onartzen gobernuak gai zentzugabeei buruzko mezuak zentsuratzen dituela.\nGaiaren arabera zentsura-tasa kalkulatzeko modu sinple hau nahasgarria izan daiteke. Esate baterako, gobernuak Ai Weiwei solidarioak diren mezuak zentratzen ditu, baina berarekin kritikatzen dituzten mezuak utzi. Mezuen artean arretaz bereizteko, mezu bakoitzaren sentimendua neurtu behar zuten ikertzaileek. Zoritxarrez, lan asko egin arren, sentimenduen detekzio automatizatuek lehendik dauden hiztegiak erabiltzen dituzten metodoak oraindik ere ez dira oso onak (uste dute 2.3.9 atalean deskribatu den 2001eko irailaren 11ko emozionala). Hori dela eta, Kingek eta lankideek 11 milioi sare sozialen mezuak markatu behar zituztela (1) egoera kritikoa, (2) egoera solidarioa, edo (3) gertakari buruzko informazio garrantzitsuak edo errealitateak. Lan masiboa bezalakoa da, baina datu zientifikoetan ohikoa den trikimailu indartsua erabiltzen du, baina gizarte zientzian nahiko arraroa da: ikuskatutako ikaskuntza ; ikusi 2.5 irudia.\nLehenik eta behin, urrats normalean izeneko preprocessing batean, ikertzaileek bihurtutako gizarte media mezu dokumentu epe matrize bat, non dago dokumentu bakoitzeko lerro bat eta zutabe bat grabatu post hitz jakin bat (adibidez, protesta edo trafiko) jasotako ote zen sartu . Ondoren, ikerketa-laguntzaile talde batek mezuen laginken sentimendua markatu du. Ondoren, eskuz etiketatutako datuak erabili zituzten makina ikasketarako eredua sortzeko, bere ezaugarrietan oinarritutako post baten iritzia azaltzeko. Azkenean, 11 milioi mezu inguruko sentimendua kalkulatzeko eredu hau erabili zuten.\nHorrela, 11 milioi mezu irakurtzeari eta etiketatzeari uko egitea, logistikoki ezinezkoa izango litzateke. Erregek eta lankideek eskuz mezu publiko txiki bat etiketatu eta gero mezu guztien sentimendua kalkulatzeko ikasitako gainbegiratze erabiltzen dute. Analisi hau egin ondoren, zertxobait harrigarriro gertatu zen, post bat ezabatuz gero probabilitatea egoera edo estatu solidarioa kritikatu ez ote zen.\n2.5 irudia: King, Pan, and Roberts (2013) erabilitako prozeduraren eskema sinplifikatua, 11 milioi txinatarren gizarte-mezuetan sentitzeko. Lehenik eta behin, preprocessing pauso batean, ikertzaileek gizarte media mezu bihurtutako dokumentu epe matrize batean (ikus Grimmer and Stewart (2013) informazio gehiagorako). Bigarrenik, mezuen lagin txiki baten sentimenduak kodetu dituzte. Hirugarrenik, ikasitako ikasketa eredua prestatu dute mezuen sentimendua sailkatzeko. Laugarrenean, gainbegiratutako ikasketa-eredua erabiltzen zuten mezuen sentimendua kalkulatzeko. Ikus King, Pan, and Roberts (2013) , Eranskina B deskribapen zehatza egiteko.\nAzkenean, Kingek eta lankideek aurkitu zuten hiru zutabe motak bakarrik zirela aldian-aldian: pornografia, zentsoreen kritikak eta ekintza kolektibo potentzialak (hau da, eskala handiko protestak egiteko aukera). Ez ziren ezabatu ezabatutako mezuak ikustean eta Kingek eta lankideek zentsoreek behaketa eta kontrola nola funtzionatzen zuten jakiteko gai izan ziren. Gainera, liburu honetan zehar gertatzen den gai baten aurreikuspenen arabera, gainbegiratutako ikaskuntza-ikuspegia gainbegiratzen dutenak -eta emaitza batzuk markatzen dituztenak eta makina ikasketen eredua eraikitzen duten gainerakoak etiketatzeko- oso ohikoak izaten dira gizarte-ikerketan garai digitaletan . Irudiak oso antzekoak izango dira 2.5 ataleko 3. kapituluan (Galderak egitea) eta 5 (masa lankidetzan sortzea); kapitulu anitzetan agertzen diren ideia bakarretako bat da.\nAdibide hauek: New Yorkeko taxi gidarien portaera eta Txinako Gobernuko gizarte-komunikabideen zentsuraren jokabidea erakusten dutenak, datu-iturri handien kontaketa nahiko errazak, zenbait kasutan, ikerketa interesgarria eta garrantzitsua sor dezake. Bi kasuetan, ordea, ikertzaileek informazioaren iturri handieneko galdera interesgarriak egin behar izan zituzten; datuek ez zuten nahikoa.


Zaindu Zaitez | La Barrancako piperrak\nLa Barrancako piperra Bizkaiko eskualdea den Enkarterriko laborantza tradizionala da, altxor gastronomikoa, alegia. Nekazari-talde baten ahaleginari esker, XIX. mendetik eremu horretan erein den barazki ezin gozoago hori dastatu dezakegu.\nNeguaren amaieran ereiten da, otsailean edo martxoan, eta, udarako, 75 cm-ko altuera dauka landareak. Bere fruitua luzanga bezain puntazorrotza da, eta kolore bizia dauka. Uztailean biltzen da, 7 cm-ko luzera baino ez daukanean. Berde dagoenean, frijitzeko edo erretzeko erabiltzen da. Heldu denean, ostera, sikatu eta aireratutako leku lehorretan esekitzen da, urte osoan iraun dezan. Ale onenen haziak atera eta hurrengo ereintzan erabiltzen dira neguan.\nPiper lehorrak edo txorizeroak zapore bizia bezain gozoa dauka, eta euskal sukaldaritza tradizionaleko oinarrizko produktua da. La Barrancako piper hau eta Bizkaiko Zallako udalerriko tipula morea (oso ohikoa da inguru horretan) oinarrizko bi osagai dira saltsa gorri edo Bizkaiko erara egindako saltsa ospetsua prestatzeko orduan. Era berean, piper txorizero hori sarritan ere erabiltzen da Euskadin eta Nafarroan antzina-antzinako herri-tradizioa den txarribodako produktuetarako.\nLa Barranca piperrak


kritiken hemeroteka » Poesia objetu maitagarria denean\nDordokak eta elurra / Iñigo Aranbarri / Susa, 1989\nPoesia objetu maitagarria denean Amaia Iturbide / Hegats, 1990-10\nIzatea oroimenean daukan Iñigo Aranbarriren Dordokak eta elurrak izenburuko liburuak denbora zaharrarekin, iraupenarekin eta haurtzaroarekin konektatzen gaitu, euskera bezalako hizkuntza zahar batekin, afektua bezalako sentimendu zahar batekin. Egileak berak adierazi zuen Europako tradizio aberatsaren ibilbideak errekorritu zituela sinboloen klabeak erabiliz eta horrela dordokak eta elurrak euskerari zegozkiolako pista eman zuen. Dibujatzen duen maparen leku batzuk hauexek dira: Grezia, Aldude, Biarno, Nurenberg, Zuberoa, Nafarroa, Venezia… eta kanpo bidaia honekin batera bere baitarakoa ere, gogoratzea itzultzea bait da.\nEpilogoa Koldo Izagirrek egin dion liburu honetan, Jonas Poisson bataiatu zuen hartan bezalaxe, nekez aurkitzen da erreferentzia zuzenik, zehar bideetan barreneko idazkeraren alde jokatzen du, mimetismoagaitik, agian, Bilbon zazpi urte eman bait du. Izan ere, Bilbo den laberintoak bakoitzari modu desberdinez eragiten digu.\nSerbilleta mutur batean idatzi edo sakelan eramaten direnetakoen arima dute poemok: aztarna ñimiñoen kadentzia, finezia, poetari maiteenak zaizkion gauzen bilduma (koadroak, grabatuak, apoarmatuak, irakurketak…) exostismoarenganako lilura…\nBatetik mina, gordintasuna, hotza eta, bestetik, maitasuna, lagunak, beraz; bi mutur hauen arteko mugan zirkuloak marrazten ditu, marginazioaren kutsuzkoak edo askatasunaren lurraldeak izan daitezkeenak. Batzutan, urgentziaz idatziriko apunteen antza hartzen diet esaldiei, bestetan, aire barearena. Bi tentsio hauen artean gauzatzen da bizitza, poema. Adjetiboek indarra dute: ez zaio apainduran gelditzea laket, esan egiten du eta mezua zama sinbolikoz kukutua egongo da.\nEritziak eritzi, goazen irakurtzera Iñigo Aranbarri berak zer zioen urtarrileko Egin batean, Bilbo-Hego Uribeko edizioan (1990/01/24) agertutako elkarrizketa batean: “Lotsatu egiten gara, beldurtu, Bilbao honen hizkuntzan mintzatzen, hain kobardeak gara. Beldur gara ez ote digun Bilbao madarikatu honek arima ohostuko…” Eta geroxeago: “Kobardea naiz, pentsatzen dut. Ihesian nabil agian. Ez naiz kale hauetako hizkuntzan mintzatu, eta begiak zabalik izan. Baina beharrezkoa al da hizkuntza zail horretan mintzatzea? Horrela mintzatu al zen benetan Gabriel Aresti Segurola? Eta Estepan Urkiaga hura? Eta asteasuarra?” Aitorpen zalantzakorren estaziotik, eskuraezina den hizkuntza batez mintzo zaigu Iñigo Aranbarri, hizkuntza poetiko batez, Dordokak eta elurrak irakurtzerakoan kontutan hartzeko den datua.


Udalak jaso berri du Gipuzkoako Futbol Federazioaren diru laguntza\nDebako futbol zelaiko aldagelak amaituta, Udalak ostiralean jaso zuen Gipuzkoako Futbol Federazioaren diru laguntza. Proiektu hau aurrera eraman ahal izateko, udaletxeko aurrekontuez gain, Gipuzkoako Foru Aldundiaren 270.000 euroko laguntza, eta Gipuzkoako Futbol Federazioaren 200.000 euroko diru laguntza izan du Udalak; biak jaso ditu, jada.\nZUBELTZU BERTSO PAPER SARIKETA\nAbian da, VI. aldiz, Zubeltzu bertso-paper sariketa. Zubeltzu Zar baserrian jaiotako bertsolariaren omenez antolatzen den sariketa honek, herriko bertso ikasle eta zaleak jarri nahi ditu lanean, euren sormena, gatz eta piperra, paperean jar dezaten. Adinaren arabera hiru kategoriatan mailakatuta, lan desberdinak aurkeztu beharko dituzte. Sariketara aurkeztutako bertsorik onenak entzuteko aukera izango da, gainera, apirilaren erdi aldera egingo den sari banaketan.\nARGAZKI RALLY-LEHIAKETA PADURETAN\nDebako Udalak argazki rallya antolatu du paduretan ostailaren 8an. Lanak agirre jauregian erakutsiko dituzte otsailaren 15etik 22ra eta herritarren bozka bidez aukeratuko da argazki irabazlea. Sarituak Debalai elkarteko edozein establezimendutan gastatzeko 100€ko bonoa jasoko du sari moduan.\nDENON ARTEAN %60ra. HOBETZERA GOAZ!\nHondakinak biltzeko sistema erabakitzeko partaidetza prozesua. LEHENENGO saioa, OTSAILAK3, Agirre Jauregian, 19:00etan.\nDebako Udalak eta Cardenas Fundazioak "II. DEBA 100 Hitzetan" literatur lehiaketaren deialdia atera dute. Aurten Deba ibaiarekin zerikusia izango duten lanak aurkeztu beharko dira, Debako Turismo Bulegoan, 2015eko martxoaren 31a baino lehen.\nIBILKETA NORDIKOA (NW)-Hasiera bikaina\nUrte berriari hasiera bikaina eman dio Debako Ibilketa Nordikoko taldeak. Programari jarraiki ikastaro berriak, natur inguruetan irteerak, eta aste barruko ibilketa saioak burutu dituzte.\nAgirretxeko aparkaleku eta berdeguneetako proiektuaren aurkezpena\nDebako udalak, 2013. urtean, aparkalekuetarako proiektu berri bat lantzeari ekin zion, herrian dagoen behar bati erantzuteko helburuarekin. 2014. urtean proiektua garatu, eta ostiralean, urtarrilak 16, herritarrei aurkeztuko zaie, Udaletxeko pleno aretoan arratsaldeko 19.00etan.\n« » 1 ... 23 24 25  27 28 29


Euskaltzaleek kargu hartuko diote gaur Macroni Baionan - Deia\nfranck dolosor. baiona 29.05.2021 | 02:11\nEuskara salbatzeko murgiltzea bermatu behar dela oroitarazi dute erakunde publiko guztietako ordezkariek. Franck Dolosor\nEuskara salbatzeko murgiltzea bermatu behar dela oroitarazi dute erakunde publiko guztietako ordezkariek.\nFrantziako Konstituzio kontseiluak murgiltze irakaskuntza legez kanpokoa dela ebatzi izanak aspaldian ikusi gabeko tentsioa, ezinegona eta erreakzio soka luzea ekarri du. Hizkuntza gutxituen aldeko lege berriak gehiengoa lortu arren Asanblea Nazionala eta eskuina nagusi den Senatuan, Macronek ez zuen testua promulgatu bi asteko epean. Bere aldeko zenbait diputatuk aukera hori erabili zuten helegitea aurkezteko Konstituzio kontseiluan. Batzuek beren izena kentzeko eskatu zuten geroago gezurretan aritu zitzaizkielakoan baina ezin izan zuten atzera egin. Helegitea Hezkuntza ministroaren laguntzaile batek idatzi izanak haserre gorria piztu du ere. Gertatutakoa salatzeko, euskaltzaleek elkarretaratzea deitu dute gaurko 16:00tan Baionan, Lauga kiroldegian.\n"Ez genuen uste horrelakorik gertatzea. Ebazpen biziki bortitza eta zorrotza da, eta orain ez dakigu batere zer gertatuko den sare publikoan ireki nahi ditugun murgiltze hiru ikasgelekin. Sare katolikoak ikasgela berria nahi du ere. Bi sareen artean osoki euskaraz ari diren 40 gela dauzkagu" dio Marie Andrée Ouret Biga Bai elkarteko bozeramaileak. "Lanean segituko dugu segurtasunik gabe baina aintzina joko dugu gure 4.100 ikasleekin. Laster gure hogeita hemezortzigarren ikastolak ateak irekiko ditu Bardotzen" gehitu du Peio Jorajuria Seaskaren presidenteak. "Ezin ulertua da gertatu dena: ministro batek bere kideak horrela instrumentalizatzea. Erantzun ekintzaile eta ideologikoa eman digute" bota du Antton Curutcharry Euskararen Erakunde Publikoaren presidenteak.\nJean René Etchegaray Euskal Hirigune Elkargoaren presidenteak uste du Macronek giroa lasaitu nahi duela baina deitoratu du ez duela inolako bermerik eskaintzen.\nBere aldetik, Jean Castex lehen ministroak argitu du irailean hasiko den ikasturtean ez dela inolako aldaketarik izanen Seaska bezalako egiturentzat. Errepublikarentzat hizkuntza gutxituak aukera baikorra direla uste du eta bi diputaturi misioa aginduko die Konstituzio kontseiluaren ebazpenaren ondorioak argitzeko. Lehen ministroaren hitzetan euskara bezalako hizkuntza gutxituak Frantziako nazioaren ondarearen parte dira Konstituzioaren arabera. "2008an aldaketa bikaina egin zen hori lortzeko eta kontrako jarrerarik ez dago lurraldeetako mintzairen eta errepublikaren hizkuntzaren artean" zehaztu du egunotan senatuan eta asanblea nazionalean egindako hitzaldietan.\nCharline Claveau Okzitanieraren Erakunde Publikoaren presidentearen ustez hizkuntza gutxituen benetako lege babesa eta aitortzari buruzko eztabaida berriz zabaldu behar litzateke gaur egungo konstituzioarekin ezin baita urratsik egin. Dena den, artikulu hori aldatzea zaila iduritzen zaionez, Jean Jacques Lasserre Pirineo Atlantikoetako departamenduko presidenteak "4 D" legearen baitan esperimentazioa egiteko eskubidea eskatuko die Errepublikako presidenteari eta lehen ministroari. "Parisen ez dute tokiko egoera ezagutzen. Lege eta asmo burutsuek ez dute Frantziaren batasuna zalantzan ematen".\nElkarretaratzea. Gertatutakoa salatzeko, euskaltzaleek elkarretaratzea deitu dute gaur, 16:00tan, Baionako Lauga kiroldegian.\nZalantzak. "Ez genuen uste horrelakorik gertatzea. Ebazpen biziki bortitza eta zorrotza da, eta orain ez dakigu batere zer gertatuko den sare publikoan ireki nahi ditugun murgiltze hiru ikasgelekin" dio Marie Andrée Ouret Biga Bai elkarteko bozeramaileak


HOBETUZ-ek subentzionatutako ikastaroak Mondragon Unibertsitateko Enpresagintza Fakultatean.Cursos subvencionados por HOBETUZ en la Facultad de Empresariales de Mondragon Unibertsitatea.\nAldaketak klaseetan Enpresagintza Fakultatean elurra delata.Cambios en las clases en la Facultad de Empresariales-Enpresagintza a causa de la nieve.\nErrepideen egoeraren ondorioz, Enpresagintza fakultatearen Oñatiko campusean gaurko klaseak bertan behera gelditzen dira arratsaldeko partean.\nLEINNeko ikasle talde bat BERDEAGO proiektuan Durangoko udalaren eskutik.Un equipo de alumnos/as de LEINN en el proyecto Berdeago de la mano del Ayuntamiento de Durango.\nMondragon Unibertsitatea (Mondragon Unibertsitatea, 2012-11-07)\nProiektu honetan LEINN graduko ikasleak dabiltza lanean, Snatu eta Jump In! enpresetakoak ain zuzen ere.\nMondragon Unibertsitateak bere Bidasoako campusean Graduko ikasleei diplomak banatu zizkien.Mondragon Unibertsitatea entregó los diplomas a alumnos de grado de su campus de Bidasoa.\nJardunaldi akademikoan Pedro Esnaola, Gipuzkoako Bazkundeko presidenteak "La crisis económica y nosotros. ¿Cómo salimos de ésta?" hitzaldia eskeini zuen.\nDavid Sanchez Bote da MIK kudeaketan ikerketa-zentroko zuzendari nagusi berria.David Sánchez Bote, nuevo director general del centro de investigación en gestión MIK.\nMondragon Unibertsitatea (Mondragon Unibertsitatea, 2012-11-29)\nSanchez Botek Aitor Urzelai ordezkatuko du karguan. Aitor Urzelai zentroko zuzendaria izan da 2009tik gaur egun arte.\nAshoka, Nazioarteko Lankidetzaren Asturiasko Printzea saria eskuratu duen gizarte-ekintzailetzako nazioarteko erakundea, Mondragon Unibertsitateko Enpresagintza Fakultatean.La asociación internacional Ashoka, de apoyo a emprendedores sociales y ganadora del Príncipe de Asturias de Cooperación Internacional, visita la Facultad de Empresariales de Mondragon Unibertsitatea.\nBisita gaur, otsailaren 8an, egingo dute Mondragon Unibertsitateko Enpresagintza Fakultatera. Ashokako kideek hitzaldia emango dute 12:00etatik 13:00etara, Areto Nagusian.\nGaur ostirala, klaseak normaltasunez emango dira gure Bidasoako campusean.Las clases se impartirán con normalidad en nuestro campus de Bidasoa.\nGaurko egunez otsailak 3, klaseak normaltasunez emango dira Bidasoako campusean.


Urtaran da Gasteizko alkate, ezkerreko alderdien babesari esker | Politika | Berria\nUdalen osaketa. Araba\nUrtaran da Gasteizko alkate, ezkerreko alderdien babesari esker\nSozialistek zuri bozkatzea erabaki dute azken orduan.\nEAJ, EH Bildu, Hemen Gaude eta Irabaziren hamalau boto izan ditu jeltzaleak.\nMarotok dio bere ideien alde egingo duela oposiziotik\nJavier Maroto, burumakur, atzoko udalbatzan. R. BOGAJO/ ARP.\nGasteizko Udalera iritsi da aldaketa. Javier Maroto orain arte alkate izandakoa ez da karguan izango aurrerantzean, haren lekua hartu duelako Gorka Urtaran jeltzaleak. Alkate izateko nahiko boto bildu du EAJko hautagaiak—hamalau, EAJ, EH Bildu, Hemen Gaude eta Irabaziren artean—, baina aurreikusi baino babes txikiagoarekin izendatu dute alkate. Izan ere, Andoaingo (Gipuzkoa) alkatearen aukeraketan gertatutakoak giroa nahasi du, eta, udalbatza osatu baino ordubete lehenago, PSE-EEk boto zuria iragarri du inbestidura saioan.\nOstiral arratsaldean ziurra eta argia zirudiena airean egon da une batez Gasteizen. Izan ere, udalbatza hasi aurretik, asaldura eragin dute bi albistek: batetik, Irabazik iragarri du bere hautagaitzari emango diola botoa, eta ez duela Urtaran babestuko; bestetik, PSE-EEk zuri bozkatzeko erabakia hartu du azken orduan, Andoaingo gertaerengatik. Horiek hala, Urtaranek alkate izateko babes nahikoa bermatu gabe izan du osoko bilkura baino ordubete lehenago. Azkar hasi dira alderdien arteko negoziazioak, eta akordioa laster lortu dute. Udalbatza osatzeko minutu eskasera, Irabazik iragarri du atzera egiten zuela eta Urtaran babestuko zuela, «erantzukizunagatik». Maroto alkatetzatik botatzeko eta Urtaran alkate izateko, aldaketaren aldeko indarrak batu dituzte azkenean EAJk, EH Bilduk, Hemen Gaude-k eta Irabazik.\nEz da ezusteko gehiagorik izan hortik aurrera. Osoko bilkuran emandako hitza bete dute alderdiek: PPko bederatzi zinegotziek Maroto babestu dute, eta EAJ, EH Bildu, Hemen Gaude eta Irabazik, berriz, Urtaran; hamalau guztira. Zuri bozkatu dute PSEko lau zinegotziek. Horiek hala, alkate izendatu dute Urtaran.\nGasteizko alkatetzaren inguruan azken asteotan izandako tirabirek isla izan dute osoko bilkuran, eta hotza izan da Urtaranen izendapena. Zurrunak izan dira, oso, PPko zinegotzien aurpegiak, eta tentsio hori islatu egin da Marotok Urtarani aginte makila emateari uko egin dioenean. Adineko Mahaiaren presidentearen eskutik jaso behar izan du makila.\nAlkate gisa egindako lehen hitzaldia euskaraz eta gazteleraz egin du Urtaranek. «Apaltasunez» jardungo duela esan du, onartuta nola lortu duen aginte makila. Alkate izateko hura babestu dutenei eskerrak eman dizkie EAJkoak, eta bereziki alderdikide ez dituenei. «Zuhurtziaz eta eskuzabaltasunez» lan egingo duela agindu du, eta «guztiontzat» gobernatuko duela zin egin du, «baita PPri botoa eman dioten 35.000 pertsonentzat ere». Elkarbizitza berreskuratzea, krisia gainditzea eta hiria eraldatzea lehentasunen artean jarri ditu.\nBilkura amaituta, atsekabetuta hitz egin du Marotok. Iragarri du oposizioan egongo dela, eta aurrerantzean ere «gauza guztien gainetik» defendatuko duela Gasteiz. Gogorrago hitz egin dute Arantza Quiroga eta Alfonso Alonso PPko buruek. Abisua igorri dio Quirogak EAJri: «Ondorioak izango ditu». Haserre aritu da Alonso: «Urtaran legezko alkatea da, baina ez da zilegia».\nPozarren mintzatu da, ordea, Miren Larrion EH Bilduko zinegotzia. Egun «historikoa» dela esan du, eta eskerrak eman dizkie aldaketa bermatu duten alderdiei eta gasteiztarrei. Horiei zuzendu zaie: «Duintasun itsaso bat sortu duzue».\nKalean, udaletxe parean, hain justu, Maroto kanporatzea ospatu dute ehunka lagunek, oihu eta txaloekin. Tentsio uneak ere izan dira, PPkoa babestera joandakoen eta aldaketaren aldekoen artean, baina liskarrik ez da egon.\nOionen EAJk lortu du agintea, PSE eta EH Bilduri esker\nLaudioko alkate izango da berriz ere Natxo Urkixo\nArtziniegako Udala EAJren esku, PPren babesarekin\nPPk Guardiako alkatetzari eutsi dio, bere botoekin


Gaiak: Errepideko kontuak - Euskonews\nMotxila bat zuen soilik bizkar gainean eta beranduago jakingo nuenez, bertan gordetzen zituen azken urteetako oroitzapen garrantzitsuenak. Fraka eta alkandora beltza soinean, errepide bazterrean auto–stop eginez ezagutu nuen Maitane. Beti bezala, aurrena kotxea geratu edo ez zalantzan egon nintzen, baina luzea nuen hirirako bidea, eta bakarrik baino, lagunartean errazagoa izango zela iruditu zitzaidan.\nNeska ilehoria ez zen hiztun handia; are gehiago, aurreneko ordu–erdian kostata atera nizkion bere izena eta jatorria. Baina bazirudien konfiantza hartzen hasi zela, eta apurka adina, ikasketak eta musika zaletasunei buruz ere hitz egin zidan.\nJomuga hiru ordutara oraindik, bide bazterreko tabernan geldiunea egitea ideia bikaina iruditu zitzaigun, eta atetik sartzearekin bat, lagun berriaren musikari gogokoena irratian topatu genuen. Ez dut uste konturatu zenik, baina ordura arte irribarre egin ez zuen emakume hura barre xumez ahapetik kantuz ari zela ohartu nintzen; ez zeukan ahots txarra, ez horixe!\nBeste ordubete autoan egin orduko, bion afizioak elkar ezagutzen genituen, bion beldurrei buruz mintzatu, eta azkenik, bion arteko berdintasunak ugari zirela jabetu ginen. Begi–bistakoa zen aurretik ezagutu ez eta horren gertuko sentitzen nuen pertsonari ezin niola alde egiten utzi eta nire telefono zenbakia eman nion. Atrebimenduz agian, baina bide onetik nindoan segurtasunez.\nHurrengo asteetan hirutan elkartu ginen. Zinera, bazkaltzera eta baita kirol pixka bat egitera joateko hitzorduak egin genituen; noski, laguna gehiago ezagutzeko aprobetxatuz... Eta hor etorri zen aurreneko sorpresa. Familia kontuak gora eta behera, gure aitona–amonen izenak berdinak ziren. Urrutiago joanez, bion aiten izenak bat zetozen eta gainera lanbide bera zutela jakin genuen. Baina ezin zitekeen kasualitate hutsa izan. Nire etxeko armairutik argazkiak atera nituenean, lagunak izateaz gain, ahizpak ere bagarela konturatu ginen!\nSekretuak sekretu, asko irabazi dugu biok eta bere momentuan argibideak eskatu arren, aberatsagoa sentitzen naiz.